text:
“Trillo su catteddu vagabundu” de Anna Maria Sechi
http://www.luigiladu.it/contos/trillo.htm il più opulento sito letterario sardo.
Colaiat s’annu santu 1950, in d’una biddaredda minore minore a pagos chilomitros dae Macùmere, in d’una domita de duos aposentos pamentados a terra, frita e nuda sena peruna comodidade e sena mancu una fentana in cughina, biviat sa famìlia nostra, chimbe persones in totu, Babbu e Mama, deo e duos frades. Deo fiat sa prus manna de sos tres, tèniat noe annos. Dae una trae de sa cobertura falaiat su filu eletricu cun sa lampadina, si puru tenimis sa currente eletrica ogni tantu depimis atzendere sa lampada a petroliu o a otzu, e medas bortas nos tocaiat de vivere a lughe de candelas istearicas ca sa currente mancaiat a s’ispissu.
Babbu faghiat su contoneri, onnia die su mantzanu chito bessiat dae domo cun su saccapane a palas, leaiat sa bicicleta e andaiat a fàghere su servitziu sou. Una bella die apena arrividu dae sa tzoronada nos giamesit nende.nos: -Benide a inoghe, abaidade ite apo agatadu oe!- e totu in nd’unu nde boghesit dae su saccapane sou unu bellu cuciucceddu de carchi chida, deo e frades mios ispantados no ischimis prus frenare sa cuntentesa nostra.
Tando Babu, nos at fatu a contu chi l’aiat agatadu in su tretu de s’istradone ue fiat traballiende, custa pòbera bèstia s’iscuredda, nachi no ischiat a ue si dare, bìdende s’anda e torra chi faghiat e intendende su tuncitu sou nd’at tentu sa lastima, lu giamesi.di: -Beni cuciucceddu bellu, beni a inoghe!- Sena si faghet pregare meda su cateddu cun duos brinchitos nachi l’est bènnidu affaca, bìdende chi su cane fiat mortu de fàmine li desit picculeddos de pane infustos in s’abba. Su cateddu vagabundu, cuntentu che ciccia cun sos passiteddos suos, nachi li pontzesit fatu tota sa die. A tzoronada cùmprida, bidu chi su cuciucciu li fiat semper dae fatu, Babbu no epesit coro de lu lassare in s’istradone a su solu, pensende chi carchi macchina lu pòdiat puru imbestire, tando lu pòntzesit intro su sacapane e nde lu atesit a domo.
A sa fine de custu contu sou, cun boghe seria Babbu nos at avvertidu “Mi, iscurtade.mi bene, deo nde l’apo batidu ca fiat perigùlosu de lu lassare in s’istrada, si intro custas primas dies bessit su padronu a lu chircare, deo bi lu torro.- Gasi nartzende, carignende su cuciuccu cun sa manu, aiat agiuntu “Si niune si faghet bìdere tando, custu bellu cateddu at a bistare in domo cun nois!” abaidenden.nos in cara pro bìdere su chi nde pensaiamis, sena mancu cùmprire sa frase, deo e frades mios in d’una boghe sola l’amus rispostu a boghes manna, “A beru Ba’, at a èssere su nostru? Nois già lu cherimus Ba’! E leende a giogu su cateddu nos semus postos totus a binugros a terra cuntentos che paba. Sas dies a poi, deo, mancarri pensende a malu coro chi, forzis babbu agateret su padronu de su cane, l’aia giai agatadu unu lùmene TRILLO, preghende cun tota s’innotzèntzia de su coro meu chi su cuciucceddu resteret in domo.
Onnia die chi passaiat cando bidia a babbu torrende dae sa tzoronada, curriat a lu preguntare – Oh Ba’, bidu l’atzis su padronu de su cane?-
A pustis de una dèghina de dies, dadu chi no s’est bidu niunu chirchende su cuciucciu, Babbu nos at nadu – Duncas, deo apo ispartu sa boghe chi apo agatadu su cane, dadu chi non s’est accerada mancun’ànima a lu chircare, Trillo como est su nostru, deo e frades mios a brincos e a zocchidas de manos, semus curridos a abbratzare a Babbu. Trillo est diventadu s’amigu de tota sa famìlia ma prus ancora fiat su meu, ca fia deo chi li daia contu.
Fiat unu cane a pilu rasu, biancu a taccas nieddas. Cun su passare de sos meses est diventadu semper prus bellu, de petza media e istritzile s’asimitzaiat a sa ratza de sos dalmatzianos e curriat lestru che unu livrieri. Istaiat semper fatu a mie gioghitende a modu sou. A s’istajones de sa catzia, cando babbu andaiat a catziare cun sos amigos si lu giughiat fatu pro chi diventeret unu bonu cane catziadore. Trillo fiat un’animale de bonu istintu, no apeddaiat mai pro nudda, cando s’istracaiat de giogare si che drommiat trancuillu in s’isterrimenta sua chi Mama l’aiat collocadu suta sa mesa de cughina.
Unu sero fritu de su mese de nadale versos s’intrinada, aimis giai chenadu, sa famìlia tota fiat pasende.si a mesa roda a cara a fogu iscardende.nos in nantis a sa braja alluta chi bi fiat in sa tziminera, cando totu in nd’unu sa gianna de fora ispinta de botu s’est aberta malamente fatenden.nos assustare, amus intesu sa boghe ispasimada de una cumpantza mia ch’istaiat in sa matessi carrela nostra, giamende a mama: ”Tia Juanna la lassades bènnere a Anna Maria cun megus a s’istangu pro comporare su tzigarreddu a babbu? Ae custa boghe Mama sena mancu sind’abitzare atzuat su cane, chi si nde pesat che siluru dae su corcadortzu sou, sa cumpantza mia bìdende su cane gai si ponet a currere in sa carrela a tzichirrios, su cane semper fatu a issa finit pro li mossigare su purpu de s’anca.
Fimis totus in assuconu mannu, bìdende sa cumpantza mia pranghinde, niunu cumprendiat pro ite su cane si li fiat bortadu de gasi, Mama pariat paralitzada, no epesit su coragiu de nos nàrare chi est bistada issa a dare s’ordine a su cane. In cussos annos bi curriat sa maladia de s’arrejolu de sos canes, s’apùntadu de sos carabìneri apena ischidu su fatu est bènnidu a domo pro verbalitzare e at dadu s’ordine a babbu de bocchire su cane su cale ancora non fiat torradu, pariat isparidu in su nudda. Pustis de una pagia de oras bìdimus a Trillo intrare a domo, masedu masedu, a mutzighile in terra, si bidiat chi sentiat su chi aiat fatu. Mentres chi fiat corcadu in suta sa mesa, Babbu andesit a giamare un’àmigu, chi est bènnidu subito cun isse cun su fusile a palas, tando Babbu leesit una fune chi bi tenimis e la ponzeit a su trugu de Trillo, mudu che pedra desit sa fune in manos a s’àmigu sou, su cale sena nàrrere una paraula ch’est bèssidu a in fora cun su cane presu.
A in segus de ue istaimis nois fiat tota campagna aberta, a poi de pagos minutos in su silentziu de cussa note triste e frita amus intesu su tzoccu mannu de sa fusilada. In domo deo e frades mios amus prantu a succutu. S’àmigu de Babbu torresit a domo nostra, in manu téniat unu saccu in su cale bi fiat sa conca sambènosa de sa pòbera bèstia pro la fàghere analitzare.
Sas analisi sunt bistadas negativas, Trillo non fiat arrajulidu, aiat solu postu mente a s’ordine retzidu. Babbu e Mama ant dèpidu pagare sas curas prenvèntivas pro sa cumpantza male fadada chi, si a su postu de dare s’ispintone pro aberrere sa gianna de domo nostra cun brutalidade aiat àpidu tzocchidu cun modu educadu, non fiat sutzessu nudda.
Deo nde soe ‘istada isconsolada pro meda tempus e, pro medas annos m’est restada in sa mente s’isparu de cussa fusilada.
In domo dae cussa die, nen Babbu, nen Mama e nen deo, no amus prus cherfidu àere un’àteru cane. Trillo est bistadu s’ùnicu chi amus tentu. De custu fatu in sa famìlia d’amus faeddadu pro annos e annos e ancora oe cando mi capitat de bìdere unu cane chi l’assimitzat mi torrat a mente s’isfortunadu Trillo, chi m’at fatu cumpantzia in cussos annos de sa pizinnia.


c: text/html

text:
Custa est s’urtima, proita ca si sa gente comperat Barilla o De Cecco, LSC o GSC, dipendet dae sa calidade de su produtu e non dae sa polemica intro de is duas industrias.
Su ki torrat a contu a sa gente est ki ddoe siat concurrentzia intro de produtos diferentes.
Cale at a essire su standard de su sardu?
Boh?
“Vinca il migliore!”
E si essint atras propostas, megius puru.
Sa cosa ki contat est ki non ddoe at prus su monopoliu a pitzos de sa grafía standard de su sardu.
Non est prus kistione de sceberare intro de sa dialetizatzione de su sardu–o fintzas peus: sa partzidura in duos– e sa LSC (bersione corrainesa), duncas LSU.
Su ki bogio narrer est ki sa Grafía Sarda Comuna non faet prus a dda tzerriare “emendamentos a sa LSC” pro motivos politicos, in su sensu peus de su faeddu “politica”.
Sa possibbilidade de sceberare esistíat già dae ora, ma deo non mi fia ancora detzididu a faer una campannia pubblitzitaria seria pro sa GSC.
Deo dd’apo semper nadu, dae Paulilatino, ki sa LSC bolíat ammigiorada e apo fatu sa proposta mia de dda emendare, non nde nche dda fuliare a muntonargiu.
Sa LSC est unu passu a innantis mannu-mannu.
Pro custu dd’apo semper difendida–mi faent rier is ki immoe mi nant traitore–ma apu puru semper nadu ki non fiat bona bastante pro dda leare a standard.
Como totu narant ki sa LSC est sceti una grafía, ma cando deo naramu ca totu su ki serbíat fiat una manera de scrier e non una limba standardizada a s’italiana, su mere mannu de su sardu–Diego Corraine–si nde poníat a rier.
E tocat puru a narrer una cosa crara: si sa LSC est stada atzetada est proita deo non dd’apo mai fata sa guerra.
Si deo puru mi femu postu contras, Corraine fiat abarrau a solu.
Totus is áteros de sa cummissione si funt arretirados a una manera o a s’atera: non bogio polemizare cun issos e non intro in sa kistione de prus de custu.
Deo aíat atzetadu sa LSC pro duos motivos: non fiat unu standard pro totus, ma sceti pro is documentos in essida de sa regione, e lassaíat su lessicu libberu.
E fiat aberta a cambiamentos!
Deo de Corraine non mi seo mai fidadu, ma si deo aía pesadu avolotu, sa LSC non fiat passada mai.
E cun sa LSC, s’idea e totu de unu sardu standard, de una grafía comuna, si nche fiat morta.
Cust’omindeddu de pagu–e is omineddos de pagu ki ddi ponent mente–custu non ddu pigant in cunsideru.
E est pro cussu ki sunt omineddos de pagu.
Como mi narant “traitore” e “irresponsabile”: o calloni tontu! La ca a mei mi contant totu!
Sa beridade est ki–kentza de me–Corraine fiat torra abarrau solu.
Mi ddu bido ancora in Paulilatino pistende-si is manos in manera esagerada cando deo apo mostradu ki lacana intro de “logudoresu” e “campidanesu” non nd’esistit.
Paríat una cane farsu, movende sa coa pro ti faer creer ca est bonu.
O forsis dd’at fatu pro si faer a bier dae Soru, ki fia setzidu a su costadu de issu.
Ma sa LSC non est mai stada sa megius solutzione e deo custu non dd’apo mai cuadu.
Sa LSC est semper stada una base bona pro partire, e custu puru non dd’apo mai cuadu.
In custos sete annos deo apo chircadu de faer cumprender ki faíat a dd’ammigiorare e duncas ki bolíat amigiorada.
Miga pro áteru: sa LSC comente dd’at aprovada sa cummissione–e duncas non comente dd’ant aplicada, ca cussu est peus meda!–est prus atesu dae su sardu ki faeddat sa prus parte de is sardos.
Si lassas sa pronuntzia libbera, sa LSC si furriat a grafía de totus is sardus.
Ma sa LSC non est stada progetada pro una pronuntzia libbera: pro cussu–e sceti pro cussu–bolet emendada.
E is omineddos de pagu o non dd’ant cumpresu o non dd’ant bofidu cumprender.
Ma non est sceti una kistione de non b’arribbare a cumprender is cosas.
Corraine s’est postu a furriare sa LSC a LSU e is omineddos de pagu dd’ant sighidu: lessicu cabesusesu cun solutziones macas, sceti pro non imperare formas curretas, ma de cabu de jossu: Ita ratza de pessonagiu
A me immoe mi narant ki bogio cambiare sa LSC, ma cando Corraine s’est postu a dda furriare a LSU ant aprovadu.
Non b’at nudda de male a boler cambiare is cosas: bastat a ddu narrer craru.
Una cosa est a faer propostas de cambiamentu e un’átera est a cambiare is cosas a scusi.
Sa limba est de totus, non de Corraine o de is omineddos de pagu ki ddu ponent mente.
Sa LSC est una proposta de standard, cun cosas ki andant bene e cosas ki bolent amigioradas.
Sa GSC puru est una proposta.
Is Sardos ant a detzider sa ki bolent.
E forsis ant a essire áteras propostas: ita b’at de male?
E non si tratat ne-mancu de sceberare intro de persones, ma intro de sa politica linguistica ki custas persones representant.
E sigumente semus in campannia eletorale, presento puru sa kistione de “ponner” o “pónnere”.
Sa prima proposta est de Corraine, fata in sa LSU.
Deo dd’agato giusta, pro motivos ki apo già spiegadu.
Sa segunda est in sa LSC, ca dd’at kerfida Paulis–nimigu de sa LSC–ma est in sa LSC.
Cristianu Betzu (http://salimbasarda.net/politica-linguistica/unanalisi-tecnica-de-sa-gsc/) at scrocorigadu sa proposta mia de scrier “ponner”–e non ddi torro sceda, ca deo de estetica non nd’isco–e Corraine at aprovadu in Facebook: “Craru e tundu”.
Duncas Corraine at aprovadu sa scrocorigadura de sa proposta sua sceti proita ca cussa proposta dd’apo fata deo puru.
Tando est craru ki non ddi faet nudda su ki unu narat, ma ki sa cosa ki contat est a kie ddu narat.
Omineddos de pagu.

robotstxt: allowed

filter: keep


text:
Su Prenuràgicu in Sardigna s'aunit cun sa preistòria, est a nàrrere cun cudda fase de s'istòria umana in ue non fiat istada imbentada s'iscritura. Sos datos archeològicos sunt s'ùnica fonte de informatziones chi nos cunsentit de fàghere lughe subra sas costumàntzias de bida de s'òmine in custu tempus.
Su Prenuràgicu incluit un'arcu cronològicu ampru meda e, comente su nùmene faghet a cumprèndere a manera crara, lompet fintzas a sos liminàrgios de sa fase rapresentada in Sardigna dae sa tzivilidade nuràgica.
Custa època istentosa de s'istòria sarda sos istudiosos l'ant partzida in fases cronològicas, onniuna de custas dividida in sutafases e articulada in àteras fases culturales.
Su tèrmine "cultura" s'impreat in campu de sos istùdios de preistòria pro denumenare s'unione de totu sos manufatos (ogetos e edifìtzios) chi presentent piessinnos a manera de pòdere èssere interpretados comente espressada de sa cultura materiale de una populatzione dada o de unu grupu ètnicu dadu.
Su Prenuràgicu inserrat sas fases cronològicas chi sighint de s'istòria de sa Sardigna: su Paleolìticu, su Mesolìticu, su Neolìticu, s'Eneolìticu (o Calcolìticu).
Prenuràgicu
Su Prenuràgicu in Sardigna s'aunit cun sa preistòria, est a nàrrere cun cudda fase de s'istòria umana in ue non fiat istada imbentada s'iscritura. Sos datos archeològicos sunt s'ùnica fonte de informatziones chi nos cunsentit de fàghere lughe subra sas costumàntzias de bida de s'òmine in custu tempus.


text:
Seguici su Facebook
Novas
10 Novembre 2022
In su Sinis de Crabas si contant 75 nuraghes cun una densidade de prus de unu nuraghe pro ogni kmq. Faghent totu parte de sa classe de is nuraghes a...
09 Novembre 2022
Cun ùndighi votos a favore, unu chi no at votadu e unu contràriu, eris su Cussìgiu comunale at aprovadu su Pianu Reguladore nou pro su campusantu,...
08 Novembre 2022
Sighit sa rassigna literària Istantanee d’Autore promòvida dae s’assessoradu a sa Cultura e dae su Servìtziu Biblioteca comunale. Chenàbura 11 de santandria a...
08 Novembre 2022
In intro de su 30 de santandria si podet presentare sa domanda pro s’iscritzione in s’Albu de is persones idòneas a s’ufìtziu de iscrutadore de sègiu...
07 Novembre 2022
Sunt nùmeros record cussos chi resurtant dae s’istiu 2022 in is plajas e in is istruturas de Crabas. Responsàbile puru sa gana de torrare a partire chi at...
04 Novembre 2022
Sa Fundatzione Mont’e Prama, paris cun s’assessoradu regionale a sa Cultura de sa Regione Sardigna e su Comune de Crabas, pigat parte a sa tzelebratzione de sa...
03 Novembre 2022
Sa costa de su Sinis palestra naturale pro sa riabilitatzione dae su Parkinson e prima in Itàlia, dae su 4 a su 6 de santandria in Crabas s’eventu finale de S4P
Dae su 4 a su 6 de santandria, in Crabas, s’at a fàghere s’eventu finale de Sea, Sail & Surf for Parkinson (S4P), progetu Europeu chi promovet sa...
27 Ottobre 2022
Cun detèrmina n.429 de su 17.10.2022 est istadu aprovadu s’avisu pùblicu chi pertocat sa mesura regionale "Rèdditu de inclusione sotziale - L.R. n. 18/...
27 Ottobre 2022
Contributos integrativos pro su pagamentu de is cànones de locatzione - Annu 2022. Domandas in intro de su 18 de santandria
Est abertu unu bandu pùblicu pro assignare is contributos a integratzione de is cànones de locatzione pro s’annu 2022. TÈRMINES DE PARTETZIPATZIONE A...
26 Ottobre 2022
Monitoràgiu iscientìficu in contu de sa firmada de sa pisca de su ritzone e atividades isperimentales – Adesiones in intro de su 7 de santandria
Si informant is interessados chi a pustis de sa Delìbera de Giunta Regionale n. 31/2 de su 13 de santugaine de su 2022, s'Agentzia Agris Sardigna at fatu...
25 Ottobre 2022
Sunt istados ativados is interventos chi sighint pro su deretu a s’istùdiu pro is istudiantes. 1. BURSA DE ISTÙDIU REGIONALE (a.s. 2021/2022) Pro...
25 Ottobre 2022
Sa Biblioteca comunale, cun s’assessoradu a sa Cultura, comintzat s’atòngiu cun una rassigna literària noa, “Istantanee d’Autore”. Unu progetu chi cheret...
19 Ottobre 2022
Custu merie est istadu inauguradu in Solanas s’impiantu isportivu comunale, una novidade dedicada a is prus giòvanos, chi s’inserit in unu progetu mannu...
19 Ottobre 2022
Cun custu bandu pùblicu si cheret seletzionare un’espertu tècnicu pro dd’afidare s’incàrrigu de diretzione de is atividades collegadas a s’Iscola. In...
18 Ottobre 2022
Sunt ativos dae su 17 de custu mese su Portale Genitores e s’Aplicatzione ComunicApp, impreados dae s’amministratzione comunale ghiada dae su Sìndigu Abis...


text:
Iscandinàvia
Artìculu in LSC
S'Iscandinàvia est una regione de s'Europa setentrionale, formada in sensu istrintu de Isvètzia e Norvègia chi s'ispartzint sa penìsula iscandìnava.
In sensu prus ampru a custos duos istados est azunta sa Danimarca, chi cundividet cun sas àteras duas natziones istòrias e culturas comunas. No est intames de cunfundere cun sa Finnoscàndia, regione geogràfica formada foras de custos tres istados de Finlàndia, Islànda e Ìsulas Føroyar. Non prus b'ant ispertos chi retènent chi custos ùrtimos istados e fintzas sa Groenlàndia diant dèpere èssere cunsiderados a tìtulu prenu iscandìnavos, sende segundu custa bisura Iscandiàvia sinònimu de paisos nòrdicos.
In resone de sa posidura setentrionale in su praneta, sos territòrios suos sunt istados interessados de undadas glatzales imbènnidas s'una a fatu s'àtera, chi los ant ispobulados e impoberados de fauna e frora terrestras.


text:
Cherjo afortire s’economia tzirculare
Cherjo afortire s’economia tzirculare, Issèpero Agrària, Issèbero uniss
Issèpero Agrària pro chi pota èssere protagonista de s’afortimentu econòmicu chene dannu pro sa natura.
Crisi de su crima, economia tzirculare, siendas de sas abbas, sicuresa de sos mànicos, irvilupu de su sartu, massaria chene frustonzu, padentes, incunzas e salude de sos animales.
Petzi unas cantas irfidas chi faveddant a su tempus chi at a bènnere e chi, ja dae como, sunt in sa parte prus de importu de sos caminos universitàrios de livellu primu e sicundu de su Dipartimentu de Agrària de s’Universidade de Tàtari.
Logra·nche su tempus imbeniente tuo e càmbia·lu paris chin nois.
Iscoperi sos caminos universitàrios de tres annos e sos de làurea magistrale.
Apparàgula s’addòbiu chin sos de su tzentru de orientamentu


text:
Definitzione Definitzione
Sinònimos e contràrios Sinònimos e contràrios
Maneras de nàrrere Maneras de nàrrere
Frases Frases
Sambenados e Provèrbios Sambenados e Provèrbios
Terminologia iscientìfica Terminologia iscientìfica
Ètimu Ètimu
Tradutziones Tradutziones
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
beàdu , agt, nm: biadu,
biau Definitzione
chi est cuntentu meda, ma a bortas nau unu pagu a befa o a murrúngiu; coment'e númene – su biadu, sa biada – unu chi est mortu, o fintzes unu biu ma nau a befa (agiummai pigandhodhu coment'e chi no si agatet etotu)
Sinònimos e contràrios
ibbiadu,
imbiadu 1
/
cdh. biatu
/
cabuene,
coltzu,
finau,
moltu,
spaciau
Maneras de nàrrere
csn:
e biadu e chi… = manera de nàrriri chi podit inditai duus pentzus diferentis: a) e de gràtzias ca, podeus arringratziai, èssiri prexaus ca…, b) batallendi cun ccn. chi no dha pentzat o no fait acomenti a nosu, serbit a ponni in craru su pentzu de s'àteru narendidhu a befa coment'e chi siat cosa bona
Frases
biadu a chie ti torrat a bídere! ◊ de cussus binti annus no ndi arregordat unu prus biadu de is àterus ◊ est cantendu a boxi biada ◊ biau… fortunadedhu a èssiri agatau totu cudhu dinai! ◊ biadu a s'ómini chi dhi at a podi losingai is trempas a cussa picioca! ◊ biadu a tie, fizu meu, chi ses pisedhu! ◊ immoi seis mortus: si agateis biadus in sa glória!
2.
biadu a tie, za ti l'as bidu s'apretu, tota die corcadu!…◊ biadu a chie ti torrat a bídere… e ue che paraias, totu cuss'ora?! ◊ biadu tue, no ses andhadu mancu a su mortu!
3.
su biadu de babbu, candho si agataiat, no asseliaiat mai, sempre triballendhe ◊ sa biada de mamma naraiat sempre a no che la fuliare sa cosa! ◊ no dhi neris biau fintzas chi no est mortu e tudau
4.
cussos biados de onorèvoles a ite che sunt, inoghe, a mamutones?!◊ bículu de ómine, su biadu de frade tou, a no nos dare una manu bidíndhennos in bisonzu!
5.
e biadu e chi bi l'amus sa cosa, proite a la comporare? ◊ e biadu e chi ti azuant, proite no los cheres? ◊ bi at Sardos chi sa Sardinna la zughent a pesu (e biadu e chi bi at chie pessat a si che la leare!…)◊ mandronatzu, menzus ti che la lassas furare sa cosa chi no ti ndhe la collis: e biadu e chi bi at chie si che la furat, berus?!…
Ètimu
itl.
Tradutziones
Frantzesu
heureux,
bienheureux
Ingresu
defunct,
happy,
blissful
Ispagnolu
beato
Italianu
beato,
defunto
Tedescu
glücklich,
verstorben,
Glückliche,
Verstorbene.


text:
Sunt abertas is iscritizones a s’asilu nidu “Sa Bardunfula” pro s’annu iscolàsticu 2021-2022
Su nidu de sa Bardunfula torrat a abèrrere in sa sede noa de Elini. Is educadoras Francesca e Beatrice bos ispetant in via Grazia Deledda n. 4 in is locales noos cuncordados in su rispetu de totu is normas regionales e natzionales pro is asilos nidos, cun totu is ispàtzios cuncordados a posta pro is esigèntzias de is pipios. Pro costos e àteras informatziones: Francesca 320 603 4940- Laura 3204505275.
Sa Bardunfula est peri in instagram nidospaziobimbisabardunfula


text:
Pro s’agabu de su seminàriu “Su Sardu in Tres Paràulas”, chenàbura su 12 de santugaine, sos istudentes de s’assòtziu Su Majolu ordinzant un’atopu pro faeddare de s’imparu in sardu in s’Universidade e de sa formatzione de sos mastros e de sos professores de Limba Sarda.
In su mese de Aprile de ocannu l’amus zutu a su Retore Attilio Mastino una petitzione firmada dae milli istudentes de s’Universidade de Tàtari, pedende chi ponzan duos cursos de làurea pro formare sos mastros e sos professores e limba sarda (petitzione chi a pustis amus zutu fintzas a s’Assessore Regionale pro s’Istrutzione Pùblica Sergio Milia e amus mandadu fintzas a su Retore de Casteddu, a su Cussizu Regionale e a su Presidente de sa Regione).
Oje semus galu isetende chi s’Universidade nos torret una risposta. Pro custu mutimus a totus sos istudentes e a sos professores de s’Universidade pro nos cunfrontare subra ‘e custas chistiones de importu mannu in un’arrejonada aberta a totus. Isperamus chi benzant fintzas sos mèdia.
S’atopu at a esser in s’Aula Umanìstica de sa ex facultade de Lìteras, via Zanfarino 62, Tàtari, a sas bator de bortaedie, chenàbura su 12 de santugaine.
Sos istudentes de Su Majolu (12/10/2012 assemblea organizzata dal gruppo studentesco su majolu all’Università di Sassari.)


text:
Coloradu
Coordinadas: 39°00′N 105°30′W / 39°N 105.5°W
Su Coloradu (inglese: Colorado, /kɒləˈrædoʊ/ o /kɒləˈrɑːdoʊ/) est unu istadu de is Istados Unidos chi s'agatat in sa regione Ovest e Sud-Ovest de sa natzione e faghet parte de is istados de montes, chi benint a èssere cussos atraessados de sos Montes Rocosos. Sa capitale e prus manna tzitade est Denver.
Su nòmingiu est "Centennial State" (Istadu de su Chentenàriu). Àteros sunt "Colorful Clorado" (Colorado Coloradu), "Rocky Mountain Empire" (Impèriu de sos Montes Rocosos), "Mother of Rivers" (Mamma de sos frùmenes), "Silver State" (Istadu de Prata).
Geografia[modìfica | modìfica su còdighe de orìgine]
Allàcanat in su Nord-Ovest cun su Wyoming, in su Nord cun Nebraska e Kansas, in su Sud cun Nou Mèssicu e Oklahoma, in s'Ovest cun Utah e Arizona. Non tenet bessida a mare.
Impare a Nou Mèssicu, Utah e Arizona est unu de is Corner States, is bator istados chi in unu solu, matessi puntu geogràficu s'iscerant s'unu de s'àteru.
Su Colorado est su de 8 prus istèrridos e su de 22 prus populados istados de s'Unione. Pigat nòmene de su frùmene omònimu, chi teniat abbas coloradas de ruju de is aremos colados de montes.
Istòria[modìfica | modìfica su còdighe de orìgine]
S'intrada de su territòriu in sos USA a istadu de 38 est de su 1 de austu 1876, chentu annos a pustis de sa decraratzione de indipendèntzia.


text:
Ss. Cyrilli, monachi, et Methodii, episcopi
Die 14 februarii
Ss. Cyrilli, monachi, et Methodii, episcopi
Memoria
In Europa:
Ss. Cyrilli, monachi, et Methodii, episcopi,
patronorum Europae
Festum
Deus, qui per beatos fratres Cyrillum et Methodium Slavoniae gentes illuminasti, da cordibus nostris tuae doctrinae verba percipere, nosque perfice populum in vera fide et recta confessione concordem. Per Dominum nostrum Iesum Christum, Filium tuum, qui tecum vivit et regnat in unitate Spiritus Sancti, Deus, per omnia saecula saeculorum.
Thessalonicae natus, Cyrillus optime eruditus est Constantinopoli. Cum fratre Methodio in Moraviam se contulit ad fidem praedicandam. Textus liturgicos ambo paraverunt lingua slavica, typis «cyrillicis» postea sic dictis conscriptos. Romam cum essent vocati, ibi Cyrillus mortuus est die 14 februarii anno 869, Methodius vero episcopus creatus, qui deinde in Pannoniam se contulit, quam indefesse evangelizavit. Multa perpessus est ab invidis, sed a Pontificibus Romanis adiutus est. Mortem obiit die 6 aprilis anno 885 Velahradii.
Eorum festum ascriptum est in Calendario Romano anno 1880, die 5 iulii, infra octavam Ss. Petri et Pauli, celebrandum; sed iam anno 1897, inducto eodem die festo S. Antonii Mariae Zaccaria, in diem 7 translatum est


text:
In Ulìana, a chent’annos dae sa nàschida de Mario Melis, s’amministratzione comunale bolet intitulare a su capu sardista su cursu de sa bidda. Duncas s’atuale Vittorio Emanuele at a devènnere Cursu Mario Melis, in onore de s’ex Presidente de sa Regione originàriu de Tortolì, chi pro tres mandados est istadu fintzas sìndigu de Ulìana. Sa giunta ghiada dae su primu tzitadinu Bastiano Congiu, in is dies imbenientes at a deliberare in manera ufitziale custu càmbiu, chi faghet parte de unu progetu de modìfica de sa toponomàstica prus mannu. Un’initziativa prena significados importantes, in programma dae meda tempus, ma chi at a cointzìdere pròpiu cun su tzentenàriu de sa nàschida de su capu mannu sardista.
“Semus aprontende totu is documentos pro intitulare sa bia prus importante in su tzentru de sa bidda a Mario Melis”, at naradu su sìndigu Bastiano Congiu, “custu cambiamentu at a èssere ufitzializadu in una die seberada a posta dae s’amministratzione, chi est traballende fintzas pro portare a in antis àteros progetos pro is cales amus pedidu sa collaboratzione istitutzionale de sa Regione”. Su primu tzitadinu puru, chi no at tentu sa fortuna de connòschere de persone s’abogadu e polìticu mortu in su mese santandria de su 2003, ischit comente siat importante meda e significativu pro s’immaginàriu populare de Ulìana, sa figura de Mario Melis, chi sa gente manna de sa bidda ammentat semper cun praghere e nostalgia.
DE SU MATESSI ARGUMENTU: Carlo Felice tirannu e sìmbulu de Casteddu. Ma oe a chie rapresentat?
“So seguru chi si in bidda in is annos Setanta, aerent dimandadu a is ulianesos cun cale personàgiu pùblicu s’identificarent, est dàbile chi una bona parte diat àere rispòndidu cun Mario Melis. Galu oe sa figura sua sighit a emotzionare e a ghiare is ulianesos chi prus benit remonadu non comente polìticu ebbia, ma fintzas comente òmine, fieru, orgolliosu, semper prontu a gherrare pro is deretos de is sardos e pro sa comunidade sua. In Ulìana si podent galu bìere sas medas òperas fatas in s’època chi Melis fiat sìndigu, òperas chi sunt su resurtadu de cussa bisione moderna chi is òmines mannos ebbia tenent, de is cales nde diamus tènnere galu bisòngiu e chi podimus galu apretziare” at agiuntu su sìndigu Congiu.
A s’atividade sua de sìndigu si depet s’impiantu de s’olivàriu in sa badde de Lanaitho, chi unu tempus est istadu fintzas unu bingedu, sa valorizatzione de sa funtana de Su Gologone, leada finas a Ulìana, su furru de sa carchina, sa colònia de Monte Maccione, immoe Coop Enis, e àteras òperas chi ant donadu valore mescamente a sa massaria, a su pastoriu e a s’artesania de Ulìana, ma fintzas unu cumintzu, a tretos pionierìsticu a beru, de su turismu in is zonas internas cun s’abertura de su ristorante Su Gologone.
“In su 2008 su Comunu de Ulìana dd’at intituladu s’àula de su Consìgiu Comunale e pro cussu ogni bia chi s’intrat in Munitzìpiu s’intendet casi sa presèntzia sua. A mie, ma creo chi custu balet pro totu is sìndigos chi m’ant pretzèdidu e sunt bènnidos a pustis de issu, mi paret chi in carchi modu tocat semper a fàghere is contos cun su traballu suo, cun sa figura sua”, at agiuntu su sìndigu de Ulìana.
Atividade realizada cun su contributu de sa Regione Sardigna – Imprentas 2020-2021. Lr 22/2018, art. 22
Attività realizzata col contributo della Regione Sardegna – IMPRENTAS 2020-2021. LR 22/2018, art. 22


text:
10.02 – 31.03.2011
CRISTINA PANCINI – Cambio d’Abito
Cambio d’abito? Cambia pure la stagione!
Ed io, inconsueta, spingo contro te,
ti urto le spalle, mi senti?
Oh! Ma questo desiderio di velocità,
posso stargli io dietro?
Sì, lo so: elmetto e andare.
Antonio Colombo inaugura per Little Circus, spazio situato all’interno della galleria dedicato ai progetti speciali, la mostra personale di Cristina Pancini dal titolo Cambio d’abito. La artista presenterà una serie di nuovi raffinatissimi disegni a matita dai toni delicati. Il lavoro di Cristina Pancini fonde abilità tecnica e suggestioni culturali eterogenee per dar forma a opere di vibrante poesia. Figure piene, ieratiche, giocate sulla simmetria e sull’equilibrio degli elementi, emergono da uno spazio bianco occupandolo con una corpulenza ostentata.
Cristina Pancini è nata nel 1977 ad Arezzo, dove vive e lavora. Principali mostre collettive: 2010 Christmas Rodeo, Antonio Colombo Arte Contemporanea, Milano; Like a bowl full of jelly, a cura di Ivan Quaroni, Centro Michon, Livorno; C(ART)acea, a cura di Albano Morandi, Galleria delle Battaglie, Brescia; Folk tales, a cura di Ivan Quaroni, AreaB, Milano; Art Shake Festival, a cura di Emanuela De Notariis, Galleria Hybrida Contemporanea, Roma; Message out a bottle 2010, a cura di Ivan Quaroni, Spazioinmostra, Milano; Orde di Segnatori, a cura di Giuliano Guatta, Antonio Colombo Arte Contemporanea, Milano; Animal Point, a cura di Valentina Filice, Studio d’arte 70rosso, Firenze; Whaleless, a cura di Giovanni Cervi, Acquario Civico, Milano; Red Ego, a cura di Cronofobia Records & more, Plastic, Pesaro; Asta per Adisco, a cura di Ivan Quaroni, Sotheby’s, Milano; 2009 Born again, In Chartis Mevaniae, a cura di Mara Predicatori, Palazzo Consoli, Bevagna; Warten auf Sol Invictus, a cura di Luisa Catucci, Cell63 Artgallery, Berlino; Mostra dei finalisti Premio Celeste 2009, Fabbrica Borroni, Bollate (Mi); Summerextrasmall, a cura di Cristina Gilda Artese, Arsprima, Milano; Taktkunstprojektraum, a cura di Anje Görner, Takt, Berlino; 2008 Germinazioni, a cura di Matilde Puleo, Palazzo Chianini Vincenzi, Arezzo; Absurdtime , a cura di Chiara Meloni e Massimo Capuano, Sala Congressi 110, Perugia.Children’s Object, a cura di Matilde Puleo, Palazzo Chianini Vincenzi, Arezzo; 2007 Scatoline, l’interno nascosto delle cose, a cura di Matilde Puleo, Punto Einaudi, Arezzo. Principali mostre personali: 2009 Opus, a cura di Ivan Quaroni, Nur Gallery di Arsprima, Milano; Niente, a cura di Matilde Puleo, Galleria d’arte contemporanea Mega+mega, Arezzo; 2007 Veglie, a cura di Matilde Puleo, Galleria d’arte contemporanea Mega+mega, Arezzo.


text:
In su Greenwich de Casteddu, dae su 19 de ladàmine a su 2 de onniasantu, sa segunda editzione de Nosu e is Atrus, sa rassigna tzinematogràfica cun is film in sardu e in is limbas minoritàrias.
Bator filmados girados in Casteddu chi contant is diversos aspetos de sa tzitade e is tres film binchidores de su Babel Film Festival 2020. Sunt tra is pellìculas seberadas pro sa segunda editzione de sa rassigna Nosu e is Atrus, aparitzada dae s’assòtziu culturale Babel in s’àmbitu de is fainas de su prèmiu Kentzeboghes.
Si cumintzat mèrcuris su 19 de onniasantu a ora de is 19. Apuntamentu in su tzìnema Greenwich in bia de Sassari 67. Sa serada at a printzipiare cun sa projetzione de “12 aprile” de Antonello Deidda. Su curtzumetràgiu ponet a pare duas dies importantes de sa vida de su cabulogu sardu a 50 annos unu de s’àteru: su 12 de abrile de su 1970, cando su Casteddu aiat bintu s’istòricu iscudetu e su 12 de abrile de su 2020, cando inghitzat s’acorru dèpidu a sa pandemia. Su segundu curtzumetràgiu in programma si narat “Santamaria” de Andrea Deidda. Contat s’istòria bera de unu giòvanu de Seui chi, a pustis de s’essere tramudadu a Casteddu in is annos dae oro de su pugiladu, s’aprontat pro su primu addòbiu de sa carriera sua. “L’uomo del Mercato” de Paola Cireddu imbetzes si basat subra s’istòria de Mario, un’òmine chi collit is cassetas de su mercadu ortofrutìculu de Casteddu pro ddas torrare a bèndere a pagos soddos. Ddas tragat a coddu deghinas a sa bia. Su bisu suo est de retzire dae calicuna ànima bona un’Apixedda impreada. A Concrusione de sa serada “Twilight” de Paolo Carboni unu docu-clip musicale de su petzu de su rocker casteddaju Joe Perrino chi contat sa Casteddu de is annos’80. Giradu durante su primu acorru, bolet èssere unu revocatzione de regordos bìvidos in sa tzitade, cando fiat bòida e deserta a càusa de s’inserru.
Su mèrcuris imbeniente, su 26 de ladàmine, s’apuntamentu est cun su documentàriu ‘Ndoto Ya Samira – Il sogno di Samyra‘ de su regista pulliesu Nino Tropiano, binchidore de su prèmiu Maestrale comente mègius longumetràgiu a su Babel film fèstival 2021. Su film est unu contu de formatzione e de emantzipatzione feminile ambientadu a Zanzibar. S’autore sighit pro maicantos annos sa vida de sa protagonista, Samira, una fèmina giòvana de Nungwi — unu bidditzolu de piscadores a nord de s’ìsula de s’Àfrica orientale.
Mèrcuris su 2 de onniasantu ant a èssere projetados is film Male Fadàu de Matteo Incollu, Mira sa Dì, diretu dae Andrea Cannas, binchidores parinales de su prèmiu Maestrale a su Babel Film Fèstival 2021, e su documentàriu Inferru de Daniele Atzeni. Su curtzumetràgiu giradu dae Matteo Incollu est ambientadu in Baunei in su 1942. Malu Fadàu est Padoreddu, su macu de sa bidda. Una note furat unu ràdiu de un’aeroplanu de gherra tedescu, rutu in is montes. Ma una boghe misteriosa e lègia nde istupat dae su ràdiu e dae su passadu, e cumintzat a ddu pessighire. Mira sa Dì, imbetzes est bogadu dae un’istòria capitada a beru in Mòguru in su 1930. In sa comunidade agrìcula sarda su fascismu cumintzat a pigare pee, creende discòrdia e tribulia tra is abitantes. In custa atmosfera treulada, duos giòvanos s’amorant e cumentzant a si bìere a fura in su sartu de sa bidda.
Cun Inferru nos iscostiamus in un’ex zona minerària de su Sulcis-Iglesiente. Unu mineri betzu, istracu e malàidu, benit boddidu dae una frandas mentras est istuvende una galleria. Suspesu in unu bòidu temporale intre sa vida e sa morte, s’òmine contat su mundu de Inferru a traessu de unu monòlogu esistentziale, mescrende passadu, presente e previsiones malas pro su benidore.
In ogni serada ant a èssere presentes is registas, chi ant a presentare is film cun sa moderatzione de su diretore artìsticu de sa rassigna Paolo Carboni. S’intrada est gratùita, ma tocat a prenotare mutende a su nùmeru 3515589016.
Atividade realizada cun su contributu de sa Regione Sardigna – Imprentas 2021-2022. Lr 22/2018, art. 22
Attività realizzata col contributo della Regione Sardegna – IMPRENTAS 2021-2022. LR 22/2018, art. 22


text:
Sahara
Artìculu in LSC
Su Sahara (in àrabu الصحراء الكبرى, aṣ-Ṣaḥrāʾ e al-Kubrà, literalmente 'su Desertu Mannu') est unu desertu de tipu caente postu in su norte de s'Àfrica. Cun prus de 9 milliones de km², est su desertu non polare prus mannu de su mundu. Ocupat sa parte majore de Àfrica de su Norte e unu su 27% de su continente africanu, cosa chi ddu faghet mannu comente de s'Europa o de is Istados Unidos. Su Sàhara s'isterret dae su mare Ruju, includende partes de sas costeras mediterràneas, fintzas a s'Otzèanu Atlànticu. Cara a sud est allindadu dae su Sahel, unu territòriu costituidu de savanas semiàrrides postu in su nord de s'Àfrica sub-sahariana. In custu desertu sunt istados filmados infinidades de filmes e reportatges.
Is làcanas de su Sahara sunt s'Otzèanu Atlànticu in s'ovest, s'Atlante e su Mediterràneu a cara de su norte, su mare Ruju e Egitu cara a s'estu, e su Sahel in su sud. Su Sàhara si costumat a dividire in Sahara otzidentale, Montes de Ahaggar, Montes de su Tibesti, Montes de Aïr (una regione de montes e artos montigros de su desertu), su desertu de su Teneré e su desertu Líbicu (sa regione prus àrrida). Su puntu prus artu in su Sàhara est s'Emi Koussi, unu vulcanu de 3.415 metros postu in is montes de su Tibesti, in su norte de su Ciàd.


text:
Definizione Definizione
Sinonimi e contrari Sinonimi e contrari
Modi di dire Modi di dire
Frasi Frasi
Cognomi e Proverbi Cognomi e Proverbi
Terminologia scientifica Terminologia scientifica
Etimo Etimo
Traduzioni Traduzioni
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
dobère , nm: dovere,
doveri Definizione
sa cosa chi si depet fàere ca est giusta, sa chi andhat bene, bisòngiat, ca est de fàere, o ca est a óbbrigu; cosa de fàere, cosa de importu, giusta, chi andhat bene e po cussu bolet fata
Sinonimi e contrari
cumandhu
Modi di dire
csn:
cumprire a su dovere = fai su doveri; fàghere una cosa a dovere = bene, comente si tocat; dovere de no pòdere transire = de fàghere assolutamente, cumandhu, óbbrigu de no ndhe pòdere fàghere a mancu
Frasi
custas cosas s'intendheus in dovere de dhas pònnere in iscritu po dhas lassare comment'e errichesa pruschetotu po is giòvonos ◊ nois semus in su dobere nostru ◊ deo como lu saldo in totu e in pertotu e gai cumpro a su dovere ◊ bae a fàghere su dovere! ◊ sa fémina finas chi no est isposada a doveri depit allogai totu!
Traduzioni
Francese
devoir
Inglese
duty
Spagnolo
deber
Italiano
dovére,
incombènza
Tedesco
Pflicht,
Verpflichtung.


text:
Zucca Antioco
Scriendi e gioghendi
Autore: Ghiani Antioco Zucca Lilliana
Anno: 1992
Contendi e Arrexonendi
Autore: Ghiani Antioco, Zucca Lilliana
Anno: 2006
Spigolature d'arte : numero 9
Autore: Bellu, Calvia Giuseppe, Conocchia Luigi, Corona, Esperson Alfredo, Giacomelli Guido, Isastia Carlo, Nonnoi Enrico, Pompeiano Luigi, Simonatti Spinelli Elvira, Solinas Luigi, Spano Attilio, Tomei Clem, Ugatti Giannetta, Vitucci Paolo, Zucca Antioco
Editore: Tipografia dell'Unione Sarda
Anno: 1895
Sardegna Letteraria Artistica Illustrata : numero 7
Autore: Abate Marco, Bellini Giuseppe, De Antonio Attilio, Guadagnoli, Jan Mortze, Lutzu Pietro, Melis Medda Salvatore, Mereu Giuseppe, Sequi Giambattista, Talloru Francesco, Zucca Raimondo
Editore: Litografia Tipografia Oreste Reale
Anno: 1899
Vita Sarda : Numero 22
Autore: Alberti Nino, Ana, Arinelli, Asproni Giorgio, Bellorini, Canepa Filippo, Falchi Luigi, Pinna Michele, Soro Serafino, Tiana Giovanni, Zucca Antioco
Editore: Tipografia Giuseppe Dessì
Anno: 1893
Spigolature d'arte : numero 11
Autore: Alberti Nino, Battacchi Isolina, Chinigò, Deni Cecilia, Ferrari Ferruccio, Flamini, Giacomelli Guido, Grasso Enrico, Isastia Carlo, Mocci Giuseppe, Operti Michele, Pirodda Andrea, Roux Onorato, Scano Gavino, Toraldo di Tocco Carlo, Zucca Antioco
Editore: Tipografia dell'Unione Sarda
Anno: 1895
Spigolature d'arte : numero 3
Autore: Alberti Nino, Bruno LIzio, Calvia Giuseppe, Corona Francesco, Giacomelli Guido, Luchese Tito, Mameli Cubeddu Efisio, Mariotti Carlo, Nonnoi Enrico, Rizzatti Ferruccio, Siotto Pintor Giovanni, Toraldo di Tocco Carlo, Verra
Editore: Tipografia Giuseppe Dessì
Anno: 1895


text:
Cabu de susu
Articulu in logudoresu
Su Cabu de susu est istadu una rezone amministrativa de sa Sardigna, chi cumprendìat sas chi sun commo sas provintzias de Tàtari, de Terranoa-Tempiu, de Nùgoro e fìntzas de Aristànis in s'ala settentrionale. Su Cabu de susu teniat a tzentru sa tzittade de Tàtari, in cuntrastu cun Casteddu chi perteniat a su Cabu de josso. Custa partzidura benit dae sa dominadura cadelana, chi aìat partzidu s'isula in custas duas rezones mannas po nche las fagher brigare s'una cun s'attera e, duncas, cuntrollare menzus sa Sardigna.
In calchi trettu de sa Sardigna, peròe, comente a s'Aristanesu e a su Barigadu, cun su nùmen de "cabu de susu" si cheret indittare non tantu s'ala tzentru-settentrionale de s'isula, cantu prusaprestu sa Barbagia chi, sende unu logu de muntagna, est "pius in artu" de sos pianos chi si agattan in atterue.
Unu chi vivet in Cabu de Susu si naraìat "cabesuèsu", ma non b'est unu numen po sos chi istan in su Cabu de josso, chi si naraìan "campidanesos" e bo' (mancari chi su Campidanu non siat tzertu tottu su meridione de sa Sardigna).


text:
DJJOhAL Music
Nirvair Pannu All Songs Download - Page
Sifat - Nirvair PannuBoss Walk - Nirvair PannuClick - EP - Nirvair PannuZulf - Nirvair PannuCall - Nirvair PannuHeer - Nirvair PannuLA - Nirvair PannuGuru Ki Fauj - Nirvair PannuNotaan Wang - Nirvair PannuIk Kudi - Nirvair PannuIk Kudi - Nirvair PannuWeekend - Nirvair PannuHello - Nirvair PannuTeri Ah - Nirvair PannuBalle Balle - Nirvair PannuJatti - Nirvair PannuTurban King - Nirvair Pannu8 Ralde - Nirvair PannuDont Know Why - Nirvair PannuMunda Takda - Nirvair Pannu
Copyright @ Djjohal 2022. All Rights Reserved


text:
Torrant a obèrriri is salas po lìgiri de s'Universidadi de Casteddu
Su 30 de su mesi de làmpadas 2020 ant a torrai a oberriri is salas po lìgiri in is bibliotecas de su SBA - “Sistema Bibliotecario dell'Ateneo” de s'Universidadi de is Istùdius de Casteddu.
Po podi intrai, perou, at a tocai pigai apuntamentu primu. Po ddu fai si depint sighiri passu passu totu is arrègulas chi funt stètias publicadas in su giassu de su SBA.
A pustis at essi netzessàriu abetai una cunfirma chi at a arribai cun nd'una mail.
Po podi intrai in is bibliotècas si depit tenni sa mascheredda e unu documentu de arreconnoscimentu.


text:
ilborrocàre, ilborrochiàre , vrb: isborrocare Definizione su essire, su cumenciare de calecuna cosa cun fortza, a s’airada, a meda, betare a terra, isconciare; fintzes foedhare male, a frastimos, pigare a boghes Frasi càglia chi mi sicas! - ilborrocat sa rosa tota fele ◊ isborrocat riendhe a tota gana Etimo srd. Traduzioni Francese sortir avec violence, jaillir, éclater Inglese to pelt (down), to burst out Spagnolo irrumpir Italiano erómpere, scrosciare Tedesco hervorbrechen, rauschen.
isbotoràre , vrb Definizione tzucare a nàrrere, foedhare cun arrennegu apustis chi unu at padiu meda Frasi - No mi ndhe faedhedas, mancu! - isbotoreit su malandrinu Traduzioni Francese éclater Inglese to burst out Spagnolo echarse, estallar Italiano sbottare Tedesco ausbrechen.
iscapàe, iscapài , vrb: iscapare, isciapare, scapai Definizione lassare, lassare andhare cosa poderada, acapiada o isserrada (fintzes bogare de presone), bogare sa fune a un'animale (nau sèmpere po animales mannos), lassare orrúere; bogare de cabu faendho una faina a s'acabbu de sa giorronada (i. de); nau de su pipiu, cumenciare a camminare a solu; cumenciare, imbucare a fàere, a trebballare (i. a)/ pps. iscapadu, iscapu Sinonimi e contrari ammollai, cèdere, imbrocare, imbucare, irfunare, lassai | ctr. aferrai, aggarrai, muntènnere, prèndhere, sessare, tènnere Modi di dire csn: i. s'abba = istupare carchi isterzu o bartza prena de abba a manera chi custa che essat: nadu de sas nues, pròere; i. a prànghere, a ríere, a cúrrere = imbucare o comintzare totinduna a prànghere, a ríere, fuire su prantu, su risu, a cúrrere Frasi iscapa cussa cosa, no la muntenzas! ◊ sos massàgios iscapeint sos boes a pàschere ◊ su babbu l'iscapeit a pitzinnu minore in fatu a bàtoro sues ◊ annuadu za est, ma no iscapat abba ◊ apenas su gridadori donat su signali de iscapai, s'ègua nci essit che unu guetu ◊ ant iscapu su presoneri ◊ cussu abarrat fintzas cuíndixi dís cun su murru sentza de iscapai unu fuedhu! ◊ iscàpache s'abba de sa bartza e abba s'iscra! ◊ candho bidiabamus cudha cantandhe noche iscapabat su risu ◊ iscapadhi is canis ca bis comenti si ndi andat, cussu! 2. a it'ora iscapades su sero? ◊ abbàita sos pitzinnos ca m'iscapo a domo de mamma! 3. e it'est, filla tua oi at iscapau língua? no fuedhat mai! ◊ s'àcua de sa pingiara at iscapau su búdhiru 4. isciapant a fughire… cada brincu iscudiant una ruta! ◊ s'iscapas a nàrrere, tue puru za…: ses isazerendhe! ◊ sa mama at iscapau a prànghere timendhe pro su fizu Etimo itl. scappare Traduzioni Francese lâcher Inglese to burst (out), to let go Spagnolo soltar Italiano mollare, liberare, prorómpere Tedesco freilassen, ausbrechen.
iscetàre , vrb Sinonimi e contrari cherpai, isgiarrare Frasi est una rana iscetada ◊ o crebat o iscetat Etimo itl. Traduzioni Francese crever Inglese to burst Spagnolo reventar Italiano schiattare Tedesco platzen.
iscopíe , vrb: iscopire, iscupire, iscupiri, scopie Definizione nau de is matas, isparare, bogare cambos noos (nau de su frore, apèrrere) o, nau de una fortza, essire, tènnere isfogu; fuliare salia, ispudare, fàere essire (es. de una bartza, de un'istrégiu tirandhondhe su tupone)/ pps. iscopiu Sinonimi e contrari brionire, brotai, sciogai / gruspiare, gruspire, ispudai / istupare Modi di dire csn: iscupiresila cun ccn. = pigaisidha cun ccn.; no iscupit cun su cuadhu e iscupit cun sa sedha! = si la leat cun chie no ndhe tenet curpa; iscupire s'imbreaghera = scexiai, isturdire s'imbriaghera; iscupire a prànghere = atacai a pràngiri Frasi s'ógiu de sas piantas fit pienu de abbundhàntzia, pronta a iscopire sa vida novella (A.Casula)◊ sa méndhula in sa bassura iscopit prima a fiore ◊ sa linna in beranu in donzi foza iscopit unu frutu ◊ su chelu fut prontu a iscupire in nie e in fridura 2. si betant a su triballu po che iscupire su chi dhis rósigat a intro de cropus ◊ su benniolu, arrennegadu, si che dh'iscupit cun cudhu chi no ne tenet crupa ◊ cussu si che dh'iscupit cun megus ◊ no ischiat cun chie si che dh'iscupire!◊ at iscupiu s'arrennegu cun cià mullei 3. bai, no ti chescis, bai e no iscupas a celu, chi in faci no ti torrit sa salia! ◊ a fizu meu nodidu proite mi l'as atzotadu, proite mi l'as iscupidu?! 4. po abbae s'ortu iscopiaus su putzu Etimo spn. Traduzioni Francese jaillir Inglese to burst forth Spagnolo brotar, escupir Italiano erómpere Tedesco ausbrechen.
rupíre , vrb: orrupire Definizione su naschire, su essire de s'erba intzeurrada; su intrare e passare de una parte a s'àtera in logos prenos de linna (cresura, cràchiri, padente cracu); su pesare a pitzu e fàere a pígiu de s'arrescotu in su cadhàrgiu postu in su fogu (vrb. fintzes trns.) Sinonimi e contrari acarpire, irrúpere, irrutiare, punciai, rúpere*, scoitai, tidhire Frasi sa terra, s'erba est rupinne ◊ cust'abba chi at fatu at rupidu su logu ◊ in sos campos aratos su tricu est rupitu carcu e virde ◊ rupitu bi at su locu in sas alas bostras? 2. che rupit fintzas in sas chesuras ispinosas ◊ cue no si bi podet rupire de sa malesa ◊ in su fogu fia rupidu pro bènnere a ti abbratzare! ◊ comente ses rupidu chentza àere alas a sa roca manna? ◊ pensamentosu, chirco de rupire in su mistériu 3. candho su soru comintzat a rupire che cheret bogadu fogu, chi no peset su bullu 4. apo a rupire trampas e minetas Traduzioni Francese pousser, pénétrer Inglese to surface, to burst forth, to sprout, to penetrate Spagnolo brotar, penetrar Italiano erómpere, affiorare, spuntare dell'èrba, penetrare Tedesco auftauchen, hervorsprießen, eindringen.
tzacarrài , vrb: tzacarrare, tzacarriai, tzacurrare, tzancurrare Definizione fàere tzocu, tzàcurru coment'e de cosa àrrida o chídrina segandho, isperrandho, matzigandho (nau fintzes própriu po matzigare, istrecare a dentes cosa tostada) Sinonimi e contrari acorriatare, isbombiare, iscochidai, itzacarrai, sacai, tochedhare, trochedhare, tzachedhare, tzachidai, tzocai Modi di dire csn: tz. is dentis = arrodare de dentes; tz. sa nuxedha cun is dentis = traghedhare, segare sa nantzola a mossu; àxina chi tzacarrat = aghedhosa; tz. is manus = tzocare sas manos Frasi s'intendit sa frúsia de su fogu tzacarrendi ◊ gei at tzacarrau cussu tronu!…◊ mi pongat àxina bella, chi tzacarrit ◊ prima de nci andai at fatu custu tzacarru… ancu dhi tzacarrint is barras! ◊ est tzacurrandhe che procu in àurra! ◊ sas pitzinnas sunt tzacarrandhe chivarzu frissu ◊ femu tzacarrendi cíxiri e nuxedha 2. tzacarru perda de fogu de cantu seu barra forti ◊ su pani dh'apu tzacarrau in tres mússius Etimo srd. Traduzioni Francese crépiter, éclater Inglese to crackle, to burst, to roar Spagnolo crepitar, estallar Italiano crepitare, scoppiettare, scoppiare, rombare Tedesco bersten, knistern.
tzocài , vrb: tzocare, tzoncare Definizione fàere tzàcurru, tzocos, cropos a sonu surdu po si fàere intèndhere; nau cun tzacu, crepare Sinonimi e contrari dumbulare, istochidare, picare 2, sacai, tochedhare, trochedhare, tzacarrai, tzòchere, tzochire / sciopai Frasi bi at linna chi in su fogu tzocat e che búlliat atesu s'iscata alluta ◊ tzocare sa limba, sas manos, sa zanna ◊ tzocat s'istranzu in domo de s'amigu ◊ Michelledhu e sas duas vachianas ant ghetatu unu brincu tzocanne sos pedes ballanne ◊ su pitzinnu est tzoncandhe sas manos, cuntentu! 2. mancari ti ufres e ti tzoches, puru: como su chi est fatu est fatu! ◊ pro carchi borta chi mamma benit a domo ti ufras… tzocadu chi ti agatent! ◊ su fogu brusiaiat su tzilibirche, apustis chi lu faghiat unfrare e tzoncare (E.Pes) Etimo srd. Traduzioni Francese faire du bruit, éclater Inglese to make a din, to burst, to creak Spagnolo chasquear, restallar Italiano far strèpito, scoppiare, schioccare Tedesco Lärm machen, bersten.


text:
Carolus Franciscus Lhomond
Carolus Franciscus Lhomond (natus anno 1727 apud Chaulnes praefecturae Samarae in Gallia; mortuus anno 1794) fuit sacerdos Catholicus.
Ortus familia quidem paupere indoles intellectuales ostendit. Qua de causa Lutetiam in seminario Inville, qui dicitur, missus est. Ibi in primis sacerdos postea rector nominatus est. Seminario clauso, post viginti annos opera data, magister litterarum clasicarum infantibus 10 annorum in liceo Cardinalis Lemoin fuit. In temporibus Rei Novae Francicae, cum constitutionem civilem pro clericis recusavisset, in carcere inclusus est. Ioannes Lambertus Tallien, olim Lhomondi discipulus, eum e carcere liberavit.
Maior et praeclara opera eius est De viris illustribus urbis Romae a Romulo ad Augustum, quae in progenies et progenies adhibita est ad litteras Latinas docendum.
Nexus externi[recensere | fontem recensere]
- Opera Lhomond apud The Latin Library


text:
Joe Diorio
Articulu in logudoresu
Joseph Louis Diorio connotu comente Joe Diorio (Waterbury, Connecticut USA, 6 de austu 1936) est unu chiterrista jazz, unu professore e composidore americanu. At sonau cun legendas de su jazz comente Sonny Stitt, Eddie Harris, Ira Sullivan, Stan Getz, Pat Metheny, Horace Silver, and Freddie Hubbard. Ultimamente at puru collaboradu a s'incisione de siversos album cun musicistas giovanos comente Robben Ford, Gary Willis, David Becker e Mick Goodrick.
Est istadu unu de sos primos istruttores de su Guitar Institute of Technology[1] . Diorio at publicadu medas liberos e videos de metodos pro sonare sa chiterra edd'est autore de 10 albums.


text:
Domenica 16 febbraio 2020 dalle ore 19:30 alle 21:00
Domenica 16 febbraio LA TRAVIATA di Verdi (interpreti: Federica Cubeddu / Violetta; Michelangelo Romero / Alfredo; Angelo Romero / Giorgio Germont; Petra Haluskova / Annina); domenica 15 marzo IL BARBIERE DI SIVIGLIA di Gioacchino Rossini (interpreti: Gabriele Barria / Figaro; Alessandro Fiocchetti / Conte d’Almaviva; Federica Cubeddu / Rosina; Angelo Romero / Bartolo; Riccardo Spina / Basilio; Veronica Abozzi, Berta); domenica 26 aprile CARMEN di Bizet (interpreti: Lara Rotili / Carmen; Francesco Congiu / Don Josè; Federica Cubeddu / Micaela; Angelo Romero / Escamillo). Selezione di brani in forma di concerto. Orchestra da camera “Wendt” / Maestro concertatore e Direttore d’orchestra Raimondo Mameli. Info e prenotazioni: e-mail: biglietteria.teatrotse@gmail.com – cell. 3914867955


text:
Bachis si chiti pesatu de chitzo cussu manzanu.
S' intentzione sua iti de si c'ughire de presse e andhare a orisè pro arrejonare de su prozetu chin Don Martine. Sa mama si che pesaiat a ora 'e pudhas, e a cuss'ora isse iti' istatu bell'e partitu.
Chircandhe de no achere mancu pisinzu adiat rinuntziatu peri a si lavare sa cara. Cussa che iti intesu peri una musca tussire de annedha.
Su recatu e sos trastes los adiat preparatos sa die e innanzi , s'únicu probbrema adiat essere cussa malaita janna. A l'ispostare de unu millímetru iti' atu unu burdellu mannu essendhe che die, a issu li toccait a l'ispostare a dae note manna, e non de unu millímetru, ma nessi su tantu de chissire.
Sa bitzicreta chi siti costruiu a sa sola l'aiat accuata ene su sero prima. Una borta in surp'e su cadh'e pòveros- comente la mutiat sa mama- in mancu un'ora iti' arrivau a Orisè.
Don Martine iniziait su travallu de fotògrafu a sas ses ispacatas de orolozu. Achiat s'ocu, si preparait sos atretzos, allugaiat sa luche ( elet trica) e aspetait sos viddaios dae locula, oniai, e garteddi po li picare sas fotografias chi deviant servire pro sos documentos. A sas oto e unu cuartu ….. a comunu in uve travallait pro su chi totu sa zente cunsiderait su veru travallu, totus, ma no isse.
IN comune bi travallait ca iti tra sos pacos a ischire a lezzere e iscriere in italianu, su restu de cussos capassos, o ini nobales - e non l'ind'affuttiat nudha- o ini mastros de iscola. Martine, però teniat carchi cosa de diversu, carchi cosa de mannu e de non riconoschitu dae cussos viddaios e nemmancu dae cussos nobales, chi poi iti sa matessi cosa. In mes' 'e s'arreunu, Si bos setzis dimandhandhe comente mai Martine “ sonat” che campana e nobale isse puru, jeo bos rispondho chi sa rejone l'iscoo, ma non bò la poto nàrrere, o po su mancu non bò la poto nàrrere commo.
Própriu is su mentres si pensaiat custas cosas, ecco su burdell'e sa janna!
Non b'iat pensau dae sullenare dae fundu pro chircare de carrajare su burdellu ch'itt acchende. Unu gatu pariat, mallaitta janna!
E comunque si sa janna itt'unu gatu a modu suo, sa mama itt'unu cane, ca sas intentziones de si c'ughire si l'has adiat fracatas su sero prima matessi. Infattisi, pustis de li pone apresse, ischitada dae sa janna- gatu, issa
- iscurtza, in camisa e note, pilos issortos e chin sos ocros uffratos che istria - l'it'ispettande in daennantis de sa bitzicreta. Si no iti tentu cussentia de ladru, chi est sa cussentia chi tenent tossus sos chi si che sono fughindhe- l'iat portita picare peri pro una antamas, ma antamas no iti
E commo?
Commo aspetates unu mamentu, ca prima chi cuss'istria de sa mama si che lu mandighet a voches de cumandamentu e li ponzat nesica, si permittites jeo a bachisieddhu -ca in custu cumintzu de istória iti galu minoredhu, o pro menzus narrer galu vacchianu-bo lu depo presentare e lu depo achere prima chi cussa li ponzat manu, si uncas non at' a parer mancu sa matessi pesona e bò lu devo “ pesare” duas vortas.
Achiemus goi, jeo bò lu presento e poi candho s'istória continu ata, vois bò lu devides immazinare chin carchi pilu tiratu dae cuccuru, sa camisa istratzata, ma non tantu de la deves cusire dae novu- sa cara alluta dae catzotos e unu o duos segno de francas in sos bratzos, po su resto Bachis iti goi:
Custu zo vinu de mancu deghe otto annos teniat una imponzera rara. No iti chistione de artesa, de chentímetros, ca in cussu valia vat de unu pacu si lu in assimizatu a unu continentale, ma ndhe teniat de avantzu si l'assimizai ni a unu sardu. Bene atu de carena , chin palas mannas, ma non de su totu irvilupatas, Bachis teniat una “ calidade ” veramente ispetziale: una pedhe chi no iti solu bianca, iti una' ispétzia de tenda bianca che nie dae uve si che potiat vídere onzi vena, onzi nelvu, onzi músculu, fintzas a s'anima. E cussos musco-los moviat, comente bos ipo nandhe- in dh'una manera chi bos iti fatu pessare a unu de cussos atletas grecos de ditzosa zenia. Unu de cussos chi curriant pro sa glòria, pro sa bellesa, pro sa vita matessi. Unu de cussos chi do-po e prima de sa glòria in temperatos chin artes de paghe chi sono sa poesia e sa matemàtica e artes de gherra, chi sos romanos mutiant de Marte e sos grecos mutiant de Ares. In supra de totu custas cosas iti sa disciplina. Pro bos nàrrere sa veridade in totus calidades veramente datas in donu a Bachis. Totus, ma non sa disciplina. Bachis àteru no iti chi s'ispiegatzione de cussa veras latina chi bos ata contatu su mastru o su pride “mens sana in corpore sano” e si bois in iscola fizis poledhos e de custa veras non b'azis cumpresu mai nudha est solu ca bos mancait su ritratu sou ca custa criatura riuni vata sas limbas e sas tziviltades anticas chi bos ana imparatu, e sa rejone iti chi
riuni vata in su matessi logu sos signos de totu s'istória. Pertzisamente cussa chi non bos ana mai contatu, cussa chi bos ana acuatu: de sos gherreris de ishardana, de sos polu los de su mare, de Atlanti de. In cussos ocros gai luminosos , comente solu
su niedhu cumpletu potit re levare, una lughe potente iti alluta in fundu. B' iti sa síntesi de sa zenia de sos mannos sapi entes e cumbatentes. Dritos che colunnas de màrmaru, chena s'abbilidade de sos polu los frigonzosos, cussa de peigare sos drenucos.
Pro unu' istante, prima de bos torrare a sa situassione sua de míseru, una cunditzione chi mutiat a voche arta sa disgràtzia- bos naro chi su sole, chi in chelu adiat apena comintzatu a brujare, s'est pasatu prus de su tempus chi Deus cun tzedit a un'istella in supra de una criatura mortale. Su sole lu agasazait comente esseret istatu mutitu dae sa carena de unu “deus de mesu”. Onzi orta chi l'illuminait, in particulare in iverru e a sa naschita de sa die, deviat fagher atentzione a non che pèrdere su tempus cuntzessu. Onzi auro ra chi vidiat cussu pitzinnu e si tratteniat cun isse, poniat ritardu pro dare lughe a su mundu. E biti una rejone pro sa piedade 'e su sole: ca custu pitzinnu , iti istatu sa vittima - sentza chi nemos devat narrer àulas- de unu irballu de destinatzione. Comente chi su Babbu Mannu candho adiat detzisu de lu mandhare in sa terra, liti atu naschire in sut'e su càule irballau.
L'ischites ite bos naro? A custu pitzinnu mancait su
“ physique du rôle ” pro retzitare sa tragedia , ca iti in dh'una trazédia chi che l'aiant comente cravatu a fortza!
Ecco, commo però, non poto achere prus nuda pro Bachis e pro conti nuare su contu in manera “ cronologicamente corretta”, lu depo lassare in francas de sa mama, in francas de cuss'èssere miseràbbile e sentza isperant ia, chi nessunu in custu mundu diat a cussiderare sa mama de cussa criatura. Ma it propriu suo su caule irbalatu in mesu de nue sa creatura s'er formata pro nove meses, sua sa zenia chi in tottu cussu travallu s'est isforzata ressissendebi, de che irmenticare cussu sambene malaittu. Dae nessunu signu s'iti potutu mutire fizzu suo, ma fizzu suo iti.
-Ello a uve ses andhandhe tue- e achet unu passu in sa diretzione sua.
No, no iti una dimanda, iti una minetza, unu fatu. A issa non l'importait “ a uve”, a issa li bastait e avantzait sa chestione chi cussu pitzinnu si chitit fughindhe
-A Orisè, tenzo cumandhu de achere!
Bachis iti de pacas paràulas ca ischiat giai in partent ia chi tantu las iti buscatas, e sa natura sua non bi l'achiat a l'achere arrebbellare, non chin sa mama. Ischiat meta vene chi si iti chertu, cussa pòvera femina non liti potitu tocare, ma issu iti fitzu vonu e ischiat chi deviat suportare chin pas sentia.
-Cumandhu de achere- como veniat sa parte prus difítzile- cumandhu de achere, ma non ti ndhe frigonzas, ghetadommos, non ti ndhe frigonzas de ti che fughire comente unu delincuente farabbutu chi non ses arteru?
- Dai o Ma, lassatemi colare, depo andhare pro su prozetu,
-Su prozetu? Ello cale prozetu? E prozettatu chi non ses in conca, a uve, a uve sese andhandhe, a uve cussu fanfallone de na bile iz'e una brussa, ses anandhe tue?
Ello ite ti ses pensandhe, ite ti ses pensandhe brutu disgrassiadu! Cussu tenet tempus de che gastare, ma tue no, tue deves traballare ca babbu tuo est fachendhe totu a sa sola, disgratziau, ca tenet bisonzu dae tene , farabbutu!
O ma, jeo tenzo cumandu urzente, jeo depo andhare e basta, lassatemi colare
Colare? Jeo non ti lasso colare, s'occale che porcu chi ti venzat! Deves andhare e basta? De cussa matessi pasta ses fatu, de cussa matessi pasta!
Oh, ma, lassatemi colare, abberu, depo andhare
Como sa mama siti preparandhe pro sa parte prus prena de" pathos”, pro sa versione pòvera de sa trazedieddha greca chi teniat bisonzu de si re citare cada die. Una àtera cosa de annunghere iti chi sa mama teniat su donu de addopiare calu nche paràula, pro la trasformare in maledissione, in irrocu e sos irrocos abbisonza na de puntos isclamativos, chi nois ammus a mutire puntos sicos; e ponite mi in mente, sos putos sicos sono - pro bos contare sos contos sardos- sa cosa printzipale de totu. E si sicos non bos piaghent sos puntos, puntos sicos chi tenzetas in conca o sicos che puntos chi bos atzapene! Cumpresu, como, s'importàntzia de sos puntos sicos, azis?
Deves andhare? Mancu veru a lu contare b'annat bene, mancu veru a lu contare! Commo muto a babbu tuo, a babbu tuo chi li che ses sutzandhe s'anima! A cussu poveritu chi ti iuchet su pane a sa mesa chin sacrifítziu! A cussu' ómine chi tue disonoras chin paraulas e chin totu! A babbu tuo, chi ti ponet nesica mala, farabbutu! Ma dae noche non b'asa a colare, no, de noche non bi colas, cantu er veru Zesugristu, dae noche non cola sa ca t'ucchio e custa bitzicreta ti la seco a cantzos, a cantzos, ghetadommos!
E totu in dunu afrancat sa bitzicreta e l'ardibbata a su muru.
Bachis, chi non li cheriat acher male, detziditi chi cussu iti su momentu zustu pro siche alluzanare. Achet apena s'atu de s'acurtziare a “ su cadhu suo”, ma cussa maca bi l'ispostata chin du nu carche ( essendhe iscurtza) poi si ghetata a terra chin su pede in manos pro s'urtimu atu de la trazedieddha chi iti retzi dandhe. A cussu puntu,totu su vichinatu iti aiscurtandhe e ridindhe-silla.
Malaita sa die chi ses nas chitu, diàulu su santu chi t'at fatu! Malaitu delincuente chi m'asa a ucchiere comente as tentatu de mi ucchiere prima galu de naschire!
Mancu una mama disisperata ti firmat sa cussentia, mancu una mama disisperata!-
Bachis, candho arrivait a custu puntu , peri ischindhe chi iti solu una retzita e chi sa bitzicreta iti libbera– non teniat mai coro de si che ughire. A cussa retzita issu deviat partetzipare comente chi iseret istatu in ti atru, chi esseret tentu sa carida de sa pessone prus in vista, ca cussa retzita iti tenta pro dare isfogu a cussa' emina poverita; pro sos vichinos chi si senti ata in dovere de nutrire chin iscàndhalos; pro esístere, peri solu unu mamentu pro sos ocros de su babbu; pro che revessare totu su velenu e sa disperassone chi teni ata in sinos; pro abbochinare contra su chelu, sa terra e fintzas contra e Deus, ca totus devia na ascurtare sa màssima potenti a de cuss'ànima disisperata pro che pesare ànghelos e diàulos, pro los dimannare puite, puite l'ana mortu unu pitzinnu e oro, pro ite cussa gherra malaita chi iti finita, ma non íliche adiat bocatu a campu a izu suo , pro ite una fiza maca e pro ite unu vitzu chi non bi valiat a nudha, unu sentza cussentia e responsabbilidade, unu chi non cheriat essere guvernatu comente si deviat in sa cunditzione sua. Unu mann'e badhas chin lanas in conca, unu fanfallone, ca su chi cheriat achere non iti robba pro isse, non iti cosa che esserent atu achere a unu izu de su pópulu., Don Martine Don Martine! Ello puite cussu nobale malaitu li cheriat achere gastare gai sa zoventude, ello cale isperant ia o cale machine iti ponente in conca a izu suo? Issa non lu deviat permítere, non lu deviat permítere, ca sa vita l'adiat imparatu vene chi onziunu devet andhare che molente e iuchere su garrigu chi Deus lis ata intregatu. A su pópulu pretas, a su ricu oro, ma cussu, ventu iti garrigandhe! Ventu, e chin su ventu non si costrui-ti domo, ma domos si ghetant!
Nessun commento.


text:
Continuiamo con il racconto iniziato la scorsa settimana interamente scritto in lingua sardo-campidanese da Bruno Orrù : sa Paristoria de “Maria Manfroga”. (parte seconda).
Per coloro che fossero interessati è possibile accedere gratuitamente ai contenuti dell’intera rubrica Ajo’ a fuedhai (racconti e lezioni di grammatica) cliccando qui.
Candu fui pitichedhu, jaja mia, Maria Teresa Floris, chi dhi praxiant meda is contus de spirìtus, pantasimas e dimonius, mancai fessi timorada de Deus meda meda, mi contàt custu contu……………
Unu tempus, in su pranu de aundi oi s’agatat Cuatucciu e Ceraxus, biviat una femmina mala e fengosa chi si tzerriàt Maria Mangrofa. Fit una femmina manna manna, meda prus manna de calisisiat femmina e prus leggia de s’annada mala. E no abastàt chi fessit leggia, ma fit sformada puru, narànt chi portessis duas titas aici mannas chi, po pori traballai nci dha sas ghetàt apitzus de is codhus po no dha sa imbrutai.
Maria Mangrofa teniat unu pobidhu puru, Pepi Crassoni dhi narànt, Prus mannu de Maria Mangrofa e prus artu de su Cuccur’e Arritzoni, narànt chi chi feti is pabaristas de is ogus suus fetzessint umbra po tres ominis.
Furint arricus, possidiant terras, bestiamini, loris…. ma furint asurius e ingordigiosus e furint gullosus de petza de cristianus, massimamenti chi fit petza de pupiu. A i cussus tempus, Gesu Cristu calàt fatu fatu de su xelu po biri de acanta ita faiant is ominis, aici, calau in Campidanu, Gesus si fit atobiau cun Pepi Crassoni e dhi aiat nau: “ Fetzimì sa caridadi, bon’omini, donghimì un’arroghedhu de pani ca tengu famini meda”. “ Chi ses bonu a mi troci de dus passus, ti dongu su pani”, aiat correspustu Pepi e Gesus, chi totu podiat, dh’aiat trociu sentza de perunu traballau. “Bai a domu” – dhi aiat nau Pepi – “Dhoi est Maria Mangrofa e ti donat totu su pani chi disiggias”.
Lompiu a pitzus, Gesu Cristi, aiat biu custa femmina manna manna e leggia che su famini e dhi aiat nau: “fetzamì sa caridadi bona femmina, donghimidhu un’arroghedhu de pani ca tengu famini meda e potu su stogumu a ischiulus” – “Pani??” – aiat torrau Maria Mangrofa – “ti dhu dongu deu su pani a corpus de fusti a conca…. e chi no coidas a ti ndi andai, acabbat chi de tui ndi fatzu una bella xena… bai, baidindi in ora mala”!
A i cussus fuedhus, Gesu Cristu, biendu totu sa malesa chi maridu e mulleri portànt arrexinada, dhi naràt: “ no , in ora mala as a bandai tui, pobidhu tuu e totu su chi possidis”. Unu nau unu fatu e Maria Mangrofa, Pepi Crassoni e totu su bestiamini cosa intzoru, si furint stramudaus in pedra e, de sa dì, nant chi Maria Mangrofa torrit bia de tanti in tanti po ndi pigai is pipius chi no ponint in menti, po si dhu sus papai.
Custu fit su contu de Jaja mia, ma sa paristoria de Maria Mangrofa est cosa chi s’agatat e chi beniat imperada po fai a timi cussus piciochedhus chi furint avessus a fai de conca intzoru sentza de ascurtai su babbu e sa mamma. Comenti siat nascia sa paristoria no est connotu, ma, massimamenti, sa paristoria de Maria Mangrofa connota in Campidanu narat chi sia nascia in sa terra chi antigamenti si tzerriat Kellarium (Cuatucciu in dì de oi) e chi sa Maria Mangrofa connota in is partis de susu, chi siat nascia in Orosei.


text:
Mariano Rajoy
Mariano Rajoy Brey (Santiago de Compostela, Galìtzia, 1955) est unu politicu galitzianu, est su presidente de su Guvernu ispagnolu.
Est istadu/istetiu bortas medas ministru in sa VI e VII legislaturas e cabu de s'Opositzione de 2004 a su 2011.
Biografia[modìfica | modìfica su còdighe de orìgine]
Est naschidu su 27 de martzu de su 1955 a sa tzitade galitziana de Santiago de Compostela, nebode de unu de is redatores de si Istatutu de Galitzia de 1936 qui est istadu/istetiu bogadu de s'universidade de sa ditadura franquista in su 1950 e fillu de su Presidente de su tribunale provintziale de Pontevedra, tzitade ue est creschidu.
Laureadu in diritu a s'Universidade de Santiago de Compostela, est istadu funtzionariu de s'Istadu comente notaiu.


text:
A si biri SERATO SCRATCH LIVE! Beni beniu SERATO DJ!
S'istadi est spaciau e su pàsiu nostu longu puru, ca fiat de diora chi femus firmus cun su blog. Chena de si perdi in arrexonamentus bambus andaus a biri luegus sa novidadi manna (ma manna diaderus!) in su mundu de is ainas po digei:
SERATO SCRATCH LIVE at a lassai sa cadira a SERATO DJ! Sa truma noa-zelandesa de Serato at comunicau de manera ufitziali su chi nosi femus giai fragau unus cantu mesis a oi, est a nai chi at a fai acurri su traballu insoru in s'amanniadura de unu programa sceti chi tengat totu is funtzionalidadis chi, po imoi, funt partzias intra de Scratch Live e de Serato DJ. Duncas, comenti est fàcili meda a cumprendi, Serato DJ at a tenni su DVS integrau! Difatis est unu programa giai cumpletu meda, chi iat pigau su postu de ITCH po essi imperau cun is controlladoris cumpatìbilis ma cun s'aciunta, a pagu a pagu, de totu is ainas de aìnturu chi in Scratch Live ddoi fiant giai (efetus, campionadori, ecc.) e cun s'acostamentu de sa bisura, prus crara e "lìmpia". A-i custu puntu, spaciada sa "sperimentatzioni" e castiadas is sceda de is umperadoris e de is tènnicus su scioberu est stètiu: in su benidori unu programa chi fait totu e po totu!
Po imoi no eus a intrai in is chistionis tènnicas e in is novidadis annuntziadas ma podeus giai fai unus cantu arrexonamentus apitzus de custas noas:
- sa "gherra" a su nimigu mannu Traktor sighit cun su matessi scioberu: unu programa sceti! Est una manera de arrisparmiai puru, ca a amanniai, a sighiri, a fai pubricidadi e a donai agiudu po duus o tres programa còstat meda e, in tempus de "crisi", est a si-dda arriscai tropu;
- sa truma de Serato no at a lassai sa "polìtica" cosa sua e su programa nou at a essi po debadas che a su bèciu;
- Serato at pubricau unu calendàriu (càstia apitzus) de is passus chi ant fai a cabu de su 2015, po lassai a totus su tempus de cumprendi comenti s'organizai po is agiorronamentus;
- s'agiorronamentu e s'amanniadura de Scratch Live at a sighiri po totu su 2014 e, in su matessi tempus, at a inghitzai sa "proa" de Serato DJ, giai de custu mesi de idas 2013 cun s'amparu de is mixer de sa RANE e Pioneer chi tenint sa scheda aìnturu e de is schedas SL2, SL3 e SL4;
- po su chi pertocat a s'hardware bèciu candu s'at a firmai Scratch Live no at a essi amparau de Serato DJ; seus chistionendi de SL1 e de su RANE TTM 57SL, ca tenint una tennologia bècia de 10 annus e sa truma de Serato at ditzidiu chi no fait prus a ddus amparai cun is programas nous;
- biu su calendàriu, chini umpèrat SL1 e/o 57SL at a tenni totu su tempus de s'agiorronai ma, a dolu mannu, no at a podi "a proai" Serato DJ; est craru chi unu contu est a cambiai sa scheda, un'àteru est a depi cambiai su mixer puru! Custu arrexonamentu de su bantaxu de sa scheda contras a su mixer tòrrat sèmpiri!
Ita àteru aciungi? Is novidadis aìnturu de Serato DJ funt mannas (8 cue point, efetus potentis a incuru de sa Izotope, duus campionadoris, funtzioni de SYNC, ecc.) e sa vìdiu-presentada ufitziali de sa Serato promitit unu programa stàbili meda (e Scratch Live ddu fiat giai!) e unu còixi de amanniadura a s'avanguàrdia (e po-i custu s'hardware bèciu no at a essi amparau). Est un'acostamentu "cumertziali" chi mi praxit meda e spereus chi sa "batalla" contras a Traktor at a inghitiai ambaduas is firmas a abasciai is prètzius de is ainas, deghinou at a essi unu barrancu mannu po chini cun custus programas/hardware nci trabàllat e, oindii, no ndi podit umperai àterus chi no funt aici professionalis!
Eus a sighiri totu sa cosa e a scriri àteru agiorronamentus... e a torrai a sciri in su blog cun arregularidadi!


text:
Deris soe andau a faedare in domo de Rifondazione comunista subr’e su referendum de su 4 de su mese ch’intrat.
Saludende a totus, apo nau de essere ispantau e cuntentu po s’invitu.
Ispantau ca deo no soe mai istau comunista e posca puite sa preparazione mia no est a livellu de cussa de professor Pubusa e de s’avocau Benevole, c’hant faedau primumeu o de su segretariu Ferrero, chi deviat faedare adeboi.
Cuntentu, puite custu invitu est arrivau in d’unu momentu inue no soe tribagliende po perunu giornale e inue, duncas, poto faedare da citadinu liberu, nende su chi penso chena limite perunu.
Essere contr’a custa riforma est po me unu dovere, sende chi no mi intendo, po custu, un omine ezu chi est contr’a a sa modernidade.
Primu de narrere sa mia, apo crefidu contare ateras duas cosas.
Sa prima: votare Nono no cheret narrere a tener in odiu a Renzi o a cherrere chi su guvernu nde rust crasa. Deo no odio a nisciunu, sa politica est competizione ma mai odiu.
Si votada subr’a ‘e sa riforma no subr’e su guvernu Renzi. E connoschinde sa riforma, coment’est nàschida, chie l’hat crefida e puite, comente est ‘istada iscrita e sos dannos chi faghet a sas autonomias, votare chi Nono est unu dovere po totus, fintzas po cussos chi c’hant postu a Renzi.
Adeboi apo contau una cosa de annos como, ischinde chi mentuare a Cossiga in cussa sala potiat essere perigulosu. Ma apo crefidu ammontare da gando in sa televisione si faediat de su “lodo Schifani”. Cossiga, interrogau, haiat rispostu: “Ma l’atzis abaidau bene in cara, a Schifani? Unu cun cussa cara potet haere iscritu issu una leze gasinche difitzile?”.
No cherzo offendere a nisciunu ma naro chi su primu imbrogliu de sos c’hant fatu sa riforma est propriu in sa manera c’hant sighidu.
Sa Costituzione est tra sas pius pitzinnas de su mundu ed est istada impreada cun’dunu tribagliu longu, difitzile chi hat ‘idu impignados sa menzus tzente de unu Paisu chi chircait de si nde pesare adeboi de su fascismu, de sa Gherra, de su contrastu tzivile, ischidau dae sa Resistentzia e dae sa Liberazione. E subitu divisi dae su referendum po su Re o sa Repubblica e dae sa Gherra frita USA-URSS.
Si puru bi fiant custas dificultades, s’Assemblea costituente hat tribagliadu cun lealidade, aciapende cumpromissos bonos, faghinde unu tribagliu de gabale, impreende unu Paberi chi est ancora attuale meda.
Cambiendeela in manera gasinche segada a cavana no si faghet unu bellu servitziu a sa tzente.
In sos Istados Unidos, inue sa Costituzione est ‘istada impreada in su 1789, nisciunu s’est mai sognau de la cambiare in sas raighinas. Inoghe paret sempere chi siemes faeddende de 70 annos como, de s’annu ‘e Noè.
No andat menzus si faedamos de sas finalidades. Narant chi est moderna, sa riforma, ca rendet pius fusilos sos tempos de sas letzes. Ma faghere una cosa in manera pius fusila no cheret narrere alla faghere mentzus.
Cheret narrere, invece, chi semus una ‘orta po totus nende chi sas letzes las faghet su guvernu e nono su Parlamentu.
Est unu cambiu epocale. No nde semus abitzados e semus de acordu? Deo nono.
Narant puru chi amus a ispendere pius pagu. Ma nde balet sa pena a no ispendere 50 miliones privende a sa tzente de seberare issa chie devet andare a su Senau?
Custa riforma est puru iscrita male e paret chi no la cumprendant mancu sos chi l’hant a tever applicare. Cheret narrere chi amus a biere paritzas gherras de interpretatzione.
Infines, custa riforma est su cumintzu de sa fine po da truma de sas Autonomias. Che ‘ogat d’ogni competentzia a sas regiones normales, cuntentende a totu sos chi – in Roma – cherent faghere comente lis piaghet, paris cun sos grupos chi devent faghere ‘inari chena passare po su cunfrontu cun sa tzente.
No solu. Imbrogliant sas regiones comente sa Sardigna, nende chi nudda hat a cambiare, sende chi invece hat a tocare de ponnere subitu manos a s’Istatuto, po cunsentire s’eletzione a su Senau de sos cunsitzeris regionales. Sa die chi sezedit cussu, s’Autonomia est finida.
Custu est su chi apo nau, faedende in d’unu logu inue in d’aria mi fit unu alenu democraticu.


text:
Casteddu: s'asilu “Bimbi in alegria” de arruga Macumere fueddat in sardu
De su mesi de cabudanni de 2022, in s'asilu “Bimbi in allegria” de arruga Macumere in Casteddu s'at a fueddai sa lìngua sarda, su sardu comenti lìngua veiculari impreau comenti lìngua normali.
Sa de arruga Macumere at èssiri un'iscola “immersiva”, est nai un'iscola innoia si fait una didàtica alternativa, chi permitit a is iscienteddus de bivi un'esperièntzia de imparu difarenti de sa chi connosceus. Ddat a fai impitendi istrumentus comenti “avatar”, “videogames” e àterus meda.
Sa punna de “Bimbi in allegria” est sa de amparai su sardu agiudendi s'acrescimentu e s'isvilupu de dògnia pipiu.
Su progetu s'at isboddiai a manera graduali, est a nai ca at a arrespetai is bisòngius de is pipius.
Po ndi isciri de prus si podit tzerriai a is nùmerus 3495787481; 3283529946; 3282819349 o iscriri un'email a s'indiritzu asilonidosacrocuore@gmail.com.


text:
Martedì 25 febbraio, ore 21, Biella – incontro a Su Nuraghe con la lingua sarda – Libera partecipazione anche per chi non è o non parla sardo.
Nel mese di gennaio si è tenuto s’atobiu, l’incontro mensile con “sos mannigos de memoria”, i mannelli di memoria, il laboratorio linguistico del Circolo Culturale Sardo Su Nuraghe. Presente un discreto numero di Soci, il presidente Battista Saiu ha letto due lettere pervenute dall’Assessorato alla Cultura della Regione Autonoma della Sardegna scritte, per la prima volta, in “Limba Comuna” la lingua sarda usata dall’Ente per gli atti ufficiali, con le quali comunicava l’accoglimento di alcuni progetti presenati dal Circolo di Biella.
Da questo fatto significativo, è iniziata la discussione, piacevolmente sorpresi dal fatto che, finalmente, la Lingua sarda venga usata negli atti di governo. Un altro gradino è stato raggiunto, nell’attesa che il prossimo sia quello dell’insegnamento e dell’uso di “sa Limba” in ogni ordine di scuola pubblica.
Biagio Picciau ci ha poi illustrato is artis isparessias, gli antichi mestieri.. Esauriente e preciso, ha raccontato il caratteristico e duro mestiere de su carretoneri, il carrettiere, fagocitato oggi dalla motorizzazione e il popolare mestiere de s’acutzaferru, l’arrotino ambulante.
La conversazione, a cui hanno partecipato in molti, si è protratta a lungo piacevolmente. Alla fine, Biagio ha annunciato il proseguimento dell’argomento nell’atobiu, l’appuntamento di febbraio che si terrà martedì prossimo 25 alle 21per illustrare altri mestieri fatti scomparire dalla tecnologia e dalla modernità.
Paulesu
Is carretoneris de Tonara, Pauli, Thiesi, Arbus, ominis coragiosus e fortis
Candu non ci fiant ancora is cambius, su trasportu de is cosas fiat fatu totu cun is carrus e carretonis: de su chi produsiat su satu e is otus a su materiali po su frabbicu, craboni, cuncimu, fascinas e totu su chi abisongiàda potai de unu logu a s’atru. Po is festas in is biddas de acanta, carrigant puru sa genti ponendi bangus e cadiras po si setzi. A sa guida ci fiant is carretoneris: ominis coragiosus e fortis, chi siat asuta ‘e su soli sputidinu in s’istadi o siat candu su tempus arrennegau trumentàt sa genti cun istrossas o su frius chi cancarat manus, peis e facis, fadiant intronai is arrodas tostadas e is ungheddas de su cuaddu insoru. Biaxanta puru adenoti, a iscuriu, sa bestia sulena, su lantioni allutu e apicau asuta ‘e su carretoni iscrarada, po mod’ ‘e nai, s’arruga.
A mengianeddu, intrendi in is biddas, cun su biaxi beni acabidau, su carretoneri si ndi strantaxàt e suchendi su cuaddu a boxi arta, tzacàt su fuetu.
Su carretoneri, casi sempri traballat po is allenus: proprietarius, cummerciantis, maistus de muru e atrus artigianus e carretoni e cuaddu fiant cos’ insoru. Sa pagadura fiat a biaxi, segundu sa longaria de s’arruga ‘e fai e sa calidadi de su carrigu
Calincunu scioberàt de traballai sceti in su sartu e inztandus si achipagiat di aradulus, stragus e donnia aina chi serbiat po sa messaritzia e traballat a gioronada, a isterrida o a biaxi candu carrigat sa maniga, s’incungia de su trigu, de sa palla, de su lori, chi podiat essiri cumandau a ddu treulai, axina cun sa cubidina, fascinas de sarmentu e ladamini. Candu non ci fiat traballu de fai in su sartu torrant a circai biaxis po gent’allena. .
Apu nomenau su fuetu, foete in logudoresu. Est unu bastoni corriatzu de linna sperrada e intriciada chi a su cabu portat acapiau, aciuntus a pari, una corria, una cordedde ‘e cannai chi acabat cun sa luntza, un’arrogu de ispagu chi fatu fatu si cambiat. Su manigu, prus o mancu de unu metru est fatu de s’afferradroxu, su nebidu, de linna de arenada o de olia sperrada in cuatru o in ses e trotoxendiddas a pari de manera chi siat forti e corriatzu, chi potzat tramudai totu sa fortza a sa coa po dda fai tzacai. Su tzachidu non est su sonu de s’atumbidu cun calencuna cosa ma est sceti unu “bang supersonico”, cussu chi faint is arriopranus modernus candu trapassant su muru de su sonu. Su fuetu fait sa propria cosa. Su movimentu chi fait s’omini cun s’afferradroxu fait in manera chi sa coa de ispagu pighit una velotzidadi de prus de 1.200 km a s’ora, causendi su tzachidu.
Oi chi cuaddu e carretoni ant fatu su tempus insoru, is carretoneris amantiosus de su fuetu formant grupus de fueteris chi faint spetaculus folcloristicus tzachendi is fuetus a tempus de ballus ma prus che totu faint unu provu de abilesa. In Sardinnia is carretoneris prus nomenaus fiant is de Tonara, Pauli, Thiesi, Arbus de innui beniant bonus e lestrus carretoneris. Issus s’impiciant puru de sa doma de su cuaddu abituendiddu, a pagu a pagu, a sa coddàna e a sa sedda finas a ddu podi giungi a su carru e a su tragu de s’aradulu. Puru s’incura de is frunimentus fiat manigiu de donnia di. Totu un’arringhera de cumpetentzias po is calis non ci fiat bisongiu de andai a iscola o de scientimentu deveras ma fiat bastanti a castiai is prus ispertus e imparai cun s’esempiu.
S’acutzaferru
In su passau s’acutzaferru, tanti bortas, fiat s’arti sua trantzendisì de una bidda a s’atra cun d’unu arramponi mesu bricicreta e mesu carrixeddu achipagiau cun d’una arroda manna de linna ferrada. Su carrisceddu arribau a su logu, beniat furriau a s’imbressi e cambiat bisura. Un’aina de traballu. A s’arroda beniat aganciau unu pedali e fissada sa cringa de trasmissioni de su movimentu a sa mola e, in d’unu spuntone de su carrixeddu, s’acutzaferru fissat unu botulu di acua, chi stiddiat a pitzus de sa mola, arregulau de unu grifoneddu, po dda ungi.
Po acutzai un’aina s’acutzaferru fiat movi s’arroda cun su pedali e cun ingestus adasiaus dda passat in sa mola fintzas chi s’aina fessit acutza.
Is feminas aspetant de intendi s’aboxinu de s’acutzaferri po acutzai is ainas de domu: “gorteddus, ferrus, ferrus de tundi, de brodai e donnia aina isgurda chi bolessit acutzada!”
Brai Piciau


text:
abbambainàdu , agt Definitzione chi no est faendho o chi no giaet atentzione Sinònimos e contràrios abbambanadu, illabentau, sbeliau | ctr. atentzionadu, cabosu Ètimu srd. Tradutziones Frantzesu étourdi, distrait Ingresu absent-minded Ispagnolu distraído Italianu sbadato Tedescu zerstreut.
abbambanàu , pps, agt Definitzione de abbambanai; chi no est giaendho o no giaet atentzione Sinònimos e contràrios abbabballocadu, abbambainadu, allabentau, disatinau, illabentau, irbentiadu, isoncu | ctr. atentzionadu, cabosu Tradutziones Frantzesu étourdi, distrait Ingresu heedless, reckless Ispagnolu descuidado Italianu sbadato Tedescu zerstreut.
afoglietàdu , pps, agt: foglietadu Definitzione de afoglietare; nau de ccn., chi andhat o faet che unu fogliete, a sa maconatza, chi no est giustu de conca Sinònimos e contràrios desessidu, dischissiau, disvariadu, ilvariadu, iscabiladu Maneras de nàrrere csn: , Frases sa mariposa, afoglietada, ispàstigat su bolu, a ciascu postu, nendhe: "Semus in beranu: si devet ispassare chie est sanu!" Ètimu srd. Tradutziones Frantzesu étourdit, distrait Ingresu reckless, rash Ispagnolu atolondrado Italianu sventato Tedescu leichtsinnig.
allabentàu, allabentiàu , pps, agt Definitzione de allabentare Sinònimos e contràrios abbambanau, abentau, disatinau, fogliadu, illabentau, irbentiadu, iscabiladu 2. issa currendhe, sicomente est allabentada, podiat trabbucare male ◊ isprapadha is ogus e giai atentzioni po no ingolli a caincunu cun s'ispadinu, ca tui ses mesu allabentiau! Terminologia iscientìfica ntl Tradutziones Frantzesu étourdit, distrait Ingresu reckless, rash Ispagnolu atolondrado, descuidado Italianu sventato, sbadato Tedescu leichsinnig, zerstreut.
ildrúgu , agt: iltrugu, istrugu 1 Definitzione chi no giaet atentzione, chi faet is cosas unu pagu a sa maconatza, chentza crabbu Sinònimos e contràrios bròmbulu, ildeoltu, isocu, istramu, istrònscia Frases ses un'istrugu finidu: onzi borta chi lampas sas manos a robba de bidru faghes zínziri! ◊ ti ndhe ruet totu dae manu: ses un'iltrugu! Tradutziones Frantzesu distrait Ingresu heedless Ispagnolu descuidado, distraído Italianu sbadato Tedescu zersteut.
illabentàre , vrb prnl Sinònimos e contràrios allabentare* Tradutziones Frantzesu devenir distrait Ingresu to become absent-minded Ispagnolu volverse, hacerse, convertirse Italianu diventare sbadato Tedescu zerstreut werden.
illabentàu , pps, agt Definitzione de illabentare; chi no giaet atentzione nudha Sinònimos e contràrios abbambanau, allabentau, disatinau, irbentiadu | ctr. atentu, cabosu Tradutziones Frantzesu étourdi, distrait Ingresu scatterbrained Ispagnolu descuidado, despistado Italianu sventato, sbadato Tedescu zerstreut, unachtsam.
ilviolàdu , pps, agt: irbiolau, irvioladu Definitzione de ilviolare; nau de ccn., chi no tenet pistighíngiu, chi no si leat pentzamentu, chi est chentza fàere Sinònimos e contràrios trancuillone / disabbutu, disimperau, ifainadu / filísigu, iscuidadu | ctr. apensamentau, penciamentosu 2. de su palatu si pesant lizeris fiamedhas chi durant che penseris de ómines betzos e ilviolados ◊ so irvioladu e ndhe apo sa cara in terra Tradutziones Frantzesu inoccupé, oisif, distrait Ingresu inattentive, inactive Ispagnolu inactivo, holgazán Italianu inoperóso, svagato Tedescu untätig, gedankenlos.
isagheràu , pps, agt: isegherau Definitzione de isagherare; nau de ccn., chi no si serat, chi no est faendho atentzione, chi no est pentzandho a sa cosa chi est faendho o chi funt naendhodhi Sinònimos e contràrios ammammalucadu, disabbutu, isàbbitu, isalambrau, isoncu, sbeliau | ctr. atensionau 2. nara, isagherau e isgurriu: ite pretendhes, arga de muntonàgliu?! (N.Biscu) 3. s'àghera no zuchiat grista de asseliare e su bentu pissichiat sos fiotos de s'abba chi curriant isegheraos tra unu lisiedhu e s'àteru de su gurutu Tradutziones Frantzesu inattentif, distrait Ingresu self-absorbed, unattentive Ispagnolu distraído Italianu disattènto, distratto Tedescu unaufmerksam, zerstreut.
sbeliàu , pps, agt: isbelliau Definitzione de sbeliai; nau de unu piciochedhu, chi est pentzandho totu a su giogu e a s'ispàssiu, chi no faet atentzione a sa faina chi est faendho, a su chi dhi funt naendho, ca est pentzandho in àteru, a giogare Sinònimos e contràrios avagliaradu, disabbutu, isàbbitu, isagherau, isoncu / cdh. svariatu Frases ses tropu sbeliau, piciochedhu: is cosas chi iscrínt is giornalis no funt po tui! Tradutziones Frantzesu distrait, loufoque vif (pop.) Ingresu absent-minded, lively Ispagnolu despistado Italianu distratto, svampito, vivace Tedescu zerstreut, abgelenkt, lebhaft.


text:
aerràre , vrb: arrare 1, errai Definizione fartare in sensu morale; ibballiare, fàere fadhina Sinonimi e contrari mancai / fadhie, irballare Frasi mi ndhe meravizo chi apat aerradu un'ómine che a isse, chi pariat bonu meda! ◊ su préide s'est aerradu de no si pònnede sa capa 2. cantu oretada, sa fera, l'aiant aposta e si l'arrant de sa bramosia ◊ tiradu rutu faghet a seguru mancari siet a colpu de iscuru. No manchet, puru!… chi mi l'ap'arrada? [sa fera] Etimo ltn. errare Traduzioni Francese errer Inglese to make mistakes Spagnolo errar Italiano errare Tedesco sich irren.
bagamundài , vrb: bagamundhare, bagamunnare, pagabbundai, vagabbunnare Definizione istare in giru de unu logu a s'àteru, prus che àteru chentza cabu Sinonimi e contrari bandhulare, bannulerare, bantzillare, bergulare, cilindronare, corrunconai, curriolare, faghinerare, garronai, istrusciare, meriolare, sbagamundai, trastamare, tzincavesare, zirandhare Frasi seu bagamundendi de logu in logu isprumonendimí po ghetai gridas ◊ nci essit cun is amighixedhus e bagamundant in totu sa bidha Etimo itl. Traduzioni Francese vagabonder, errer Inglese to wander (a place) Spagnolo vagabundear, errar Italiano vagabondare Tedesco umherziehen, vagabundieren.
girollàe, girollài , vrb Definizione andhare, istare in giru de unu logu a s'àteru Sinonimi e contrari bandhulare, bannulerare, garronai, perdulare, trassigiai Etimo srd. Traduzioni Francese errer Inglese to wander Spagnolo errar, vagar Italiano vagare Tedesco wandern.
perdulàre , vrb Definizione andhare che perdulàriu, girandho peri su logu Sinonimi e contrari bandhulare, corruntonai, girollae, peldulariare, trastamare, tzincavesare Frasi fint tres ànimas chi no agataiant pasu e fint custrintas a perdulare dae unu logu a s'àteru ◊ deo pérdulo in mares e in montes Etimo srd. Traduzioni Francese errer Inglese to wander Spagnolo vagar Italiano vagare Tedesco ziehen, umherziehen.
trastamàre , vrb: trastumare Definizione mòvere comente male si podet, andhare peribellogu chentza un'iscopu precisu, chentza ischire bene a ue, a trevessu; fintzes andhare coment'e orruendho, imbruconare Sinonimi e contrari bagamundai, bandhulare, bannulerare, perdulare, tzincavesare Frasi semus trastamendhe peri peri in sas prenetas disconnotas de s'Eo buju (G.Orgolesu)◊ su fadu mi ghiat in mesu a sas nues inchimeridas de custu meu dudosu trastamare (F.De Cortis)◊ so trastamendhe in camineras agriadas de una vida ispinosa… 2. in custa terra cota de sole e de focu, chin d-unu pore de pinnicas e garghiles, tràstumo ma andho (N.Demurtas) Traduzioni Francese errer Inglese to roam Spagnolo vagar Italiano vagare Tedesco umherwandern.


text:
Pastori sardu e pastori piemontesu fainti unu traballu chi si assimbillara, si assimbillara prus pagu su rispettu chi teninti.
In su giornali sa Stampa de Torinu de dominigu 19 de cabudannu anti riportau sa notizia ca unu talu de brebeis esti stetiu agrediu de canis arestisi e ndi anti mortu trintanoi.
Siccomenti su fattu esti succediu in i montis altusu de sa Valsesia, in provintzia de Vercelli, bollu signalai cantu si funti donaus de fai po agiurai su pastori a ricuperai is su spegus de is brebeis.
Narara su giornali, su ricuperu ari mobilitau sa Protetzioni Civili, de mengianu chitzi si funti agataus in pitzus de is montis de Alagna, is tecnicus de su Succursu Alpinu, is Finanzierierisi e su Sindigu de Alagna Sesia.
Sa Regioni Piemonti hat mandau, a ispesas suasa, unu elicoteru privau po podi carriai is su spegus e du santi consegnausu a sa ASL de Vercelli po is controllus.
Abundi esti su spantu si ara pregontai calincunu. Bastara a pensai ca in custa provintzia piemontesa is brebeis nu arribanta a centu mila, sa pastoritzia non contara nuda in sa economia de custu territoriu. Cun tottu cussu, Sindigu e Autoriraris anti dimostrau rispettu mannu po su traballu de su pastori.
Su spantu esti candu pensu a tottu su chi esti sucedendi a is pastoris sardus lottendi de annus po si biri riconottu su traballu insoru. Esti unu de is settoris prusu importantisi de sa economia sarda, cun tottu cussu, no dus paganta su latti a pretziu de podi bivi e su agiuru chi arribara de parti de is guvernantis esti ca funti narendidusu chi… ” tres milionis de brebeis funti tropusu, toccara a ndi bocciri (canis arestis sardus) e a prantai trigu “Senatore Capelli”, o a faghere ateru”. Pariri a mimi ca pastori sardu e pastori piemontesu fainti unu traballu chi si assimbillara, ma, forsis, si assimbillara prus pagu su rispettu chi teninti.
Pieru Pinna


text:
Definizione Definizione
Sinonimi e contrari Sinonimi e contrari
Modi di dire Modi di dire
Frasi Frasi
Cognomi e Proverbi Cognomi e Proverbi
Terminologia scientifica Terminologia scientifica
Etimo Etimo
Traduzioni Traduzioni
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
ischitinàre , vrb: ischitzinare Definizione
mòvere sa cosa a forte, a cropos, mescamente po che dhi fàere orrúere àliga apicigada
Sinonimi e contrari
irghinitare,
iscotzinare,
iscutuai,
sachedhare,
saidare
Frasi
candho su boe ischítzinat s'anca marcat su temporale ◊ si m'ischítzinas supra de una pranedha no faco sonu! ◊ s'ischitzinavat pro si che dogare su nive dae supra ◊ candho at bistu su maridu rutu, sa muzere at chircau de l’ischidare mutíndhelu e ischitinàndhelu, ma fit mortu.